text:
Bishop Rugagi Innocent umaze kwamamara mu Rwanda kubera gukora ibitangaza n’ibyo atangaza mu itangazamakuru, kuri we asanga uko ibitaro birutanwa mu kuvura ari nako abapasiteri barutanwa mu gukora ibitangaza kuko baba barutanwa mu mavuta.
Bishop Rugagi ibi yabitangarije abakristo be mu rusengero Redeemed Gospel church ruri mu mujyi wa Kigali mu gikari cyo kwa Rubangura mu materaniro yo kuwa 24 Mutarama 2018.
Nyuma yo gutangaza ibi, Bishop Rugagi Innocent yanenze abahagarika abakristo babo bajya gusengera ahandi (mu rindi torero) bashaka gukorerwa ibitangaza. Yagize ati:"Umukristu wanjye nabona umupasteri umwumva akanamusengera uburwayi bwe bugakira, ni ukuri azagende ntabwo nzamubuza na gato. Ahubwo azabwire na bagenzi be bajyane kugira ngo bagubwe neza. Nonese ko n’Ibitaro birutana, ndetse umuganga yagerageza uburwayi iyo abonye bumurenze akakwoherereza mugenzi we ngo nawe ashyireho ake, gutyo gutyo, kugeza umurwayi akize, cyangwa bakamenya ko byanze ariko bagerageje uko bashoboye.
Nubwo Bishop Rugagi atigeze avuga mu izina itorero ryahagaritse umukristo waryo wagiye gusengera ahandi, ndetse ntanatangaje iryo torero rindi abantu bajya gusengeramo bagahita bahagarikwa, yaje guca amarenga ko abahagarikwa ari ababa baje gusengera mu itorero rye dore ko yaje gutangaza ko hari igihe ubona umuntu yicaye adatekanye afite ubwoba yikanga ko bamubona. Kuri we asanga gusengera mu rindi torero ushaka gukirerwa igitangaza, nta muntu byari bikwriye kubera ikibazo kuko bose basenga Imana ndetse bakaba badaterekera. Yagize ati:
Kuki umupasteri yumva ko umukristu we yagiye ku mukozi w’Imana umufashiriza ubugingo n’umubiri, akabigira amarorerwa ndetse bakabahagarika mu Itorero ryabo?
Ukabona umuntu yaje gusenga, adatekanye na gato ubwoba bwamwishe ngo pasiteri we atamubona kandi yaje kwakira igitangaza cye. None se urahagarika umukristu wawe ngo yagiye gusenga mu rindi torero kandi basenga mu izina ry’Imana. Ntibaterekera, ntibaraguza, ntari gusambana,….Ngo ni uko yabonye ko hari Imana ikora nawe akaza. Mureke abantu baje gusenga, baze bicare batekanye.
Nkuko kwa muganga batanga Transfer mu gihe uburwayi abaganga b’ibitaro runaka baba babona bubarenze, ni nako Bishop Rugagi asanga bimeze ku bakristo bashobora gusengerwa n’umupasiteri umwe bikananirana bikaba ngombwa ko umurwayi ajya gushaka undi mupasiteri umusengera. Yagize ati:
Mu gihe hari aho yabonye hamufasha kurusha aho uri mwihorere, kuko na muganga iyo abonye umurwayi uburwayi bwe bumurenze amuha transfer akajya ku wundi muganga. Turaterwa natwe tukitera,…Ab’Isi tubaha urwaho bakabona uko batuvuga. Niba twese dukorera umwami umwe, ni iki gituma mubuza abantu b’Imana kujya kwakira igitangaza cyabo.
Bishop yagarutse ku bantu batandukanye baza mu Itorero Abacunguwe, agasengera abantu batandukanye bamwe bagakira, ariko hakaba abandi badakira, bitewe n’icyabazanye. Yagize ati: “Nuza uje kureba Bishop Rugagi, uzambona rwose na costume nambaye uzayibona, arikonuza uje kureba Yesu undimo unkoresha, uzamubona kandi uzakira igitangaza cyawe."
Nkuko tubikesha ikinyamakuru cy’itorero Redeemed Gospel church, Bishop Rugagi yabwiye abakristo be ko atari we ukora ibitangaza ahubwo ko ari Yesu Kristo umukoresha. Yagize ati: "Si njyewe ukora ibitangaza, ahubwo ni Yesu uri muri njye. Nuza gusenga rero wizeye ibyo wizeye bizakubera impamo. Naho nuza waje kwirebera Rugagi uzambona ariko ibyo nagusengeye uzategereza uhebe ndetse n’ibyo naturiyeho abandi abizeye bizasohora naho wowe bizarangirira aho. Kuko Rugagi uba waje kureba n’ibitangaza akora. Uba wabibonye ndetse n’ibitangaza bikaba amateka kuri wowe kuko ubireba bikoreka kubandi.”
Ibitekerezo
Inyigisho yose, cyangwa umuntu ihamagarira abandi ngo baze bakire ibitangaza byabo. Iyo nyigisho ni kinyoma. Yego Bible iravugango uwizeye Yesu azakora ibitangaza, ariko Ntabwo hariho abantu bashinzwe gukora ibitangaza. Njyewe nizera Yesu kandi nda mukorera. Ukeneye gusobanukirwa cyane nigitekerezo cyanjye Wampamagara 0783286497/0726699930 Kanda hano umusubize
He? Ngo Abakristo bawe? Wabakuye he? Rugagi...abakristo b awe kweri? Yewe ntimugira n ubwoba koko.. Kanda hano umusubize
Ibintu by'Imana agereranya n'ibitaro cg kwerekana ko arusha abandi imbaraga mu mana ntibibaho. Bantu b'Imana tube maso kuko ibi byaravuzwe ko mu minsi y'imoeruka abantu bazakora ibitangaza biyitirira Kristo kandi ari dayimon. Musome bible musobanukirwe Kanda hano umusubize
Ibintu by'Imana agereranya n'ibitaro cg kwerekana ko arusha abandi imbaraga mu mana ntibibaho. Bantu b'Imana tube maso kuko ibi byaravuzwe ko mu minsi y'imoeruka abantu bazakora ibitangaza biyitirira Kristo kandi ari dayimon. Musome bible musobanukirwe Kanda hano umusubize
Ibintu by'Imana agereranya n'ibitaro cg kwerekana ko arusha abandi imbaraga mu mana ntibibaho. Bantu b'Imana tube maso kuko ibi byaravuzwe ko mu minsi y'imoeruka abantu bazakora ibitangaza biyitirira Kristo kandi ari dayimon. Musome bible musobanukirwe Kanda hano umusubize
Ibintu by'Imana agereranya n'ibitaro cg kwerekana ko arusha abandi imbaraga mu mana ntibibaho. Bantu b'Imana tube maso kuko ibi byaravuzwe ko mu minsi y'imoeruka abantu bazakora ibitangaza biyitirira Kristo kandi ari dayimon. Musome bible musobanukirwe Kanda hano umusubize
Hhhhhhhh amavuta ni aye se ? Hadya hari ibitaro bitagira morgue ! Mumbarize uwo mutekamutwe wumvako har'icyo yaba afite atahawe Kanda hano umusubize
Hhhhhhhh amavuta ni aye se ? Hadya hari ibitaro bitagira morgue ! Mumbarize uwo mutekamutwe wumvako har'icyo yaba afite atahawe Kanda hano umusubize
ndashaka gusengera uwo mu pastor akakira agakiza. Kanda hano umusubize
Ibitangaza, ibitangaza, ibitangaza. Shitani ikora ibishashagirana bigatangaza nyine. Rero ukwemera ntabwo bigomba gushingira ku bitangaza umwigisha yerekanye. Kanda hano umusubize
Ibitangaza, ibitangaza, ibitangaza. Shitani ikora ibishashagirana bigatangaza nyine. Rero ukwemera ntabwo bigomba gushingira ku bitangaza umwigisha yerekanye. Kanda hano umusubize
mumbaze ibyonahuye nabyo umupasteur yantumiye Kanda hano umusubize
Ibyo Bishop RUGAGI avuze,bitandukanye n'ibyo YESU yigishaga.YESU yavuze ko umwizera wese azakora ibitangaza.Ntabwo yavuze ko umwe azagira "amavuta" aruta ay'abandi.Ibi ni amaco y'inda kugirango abone abayoboke benshi.Twese tumubona kuli youtube na TV arimo arya amafaranga y'abantu.Mu gihe YESU yadusabye "gukora umurimo w'imana ku buntu".Soma Matayo 10:8.Ndetse iyo wahaga amafaranga Abigishwa be,barakubwiraga ngo "Uragapfana n'ayo mafaranga yawe".Soma Ibyakozwe 8:18-20.Bible ivuga ko abantu bose bakunda ibyisi,atari abakozi b'imana,ahubwo ari "abakozi b'inda zabo" (Romans 16:18).Kubera gukunda ibintu,basigaye barushanwa kugura imodoka za V8,kohereza abana babo kwiga I Burayi,no kohereza abagore babo kubyarira muli Amerika. Kanda hano umusubize
Ariko aba biyita abahanuzi baranyobeye. Ayo mavuta uyu Rugagi avuga aba yavuye hehe? Ninde uyaha uwo mugisha urenze? Bajye bareka kubeshya abantu. Nibakame abantu batazi gushishoza ariko bareke kubeshya abantu. Bigize SUPERHUMAN wagirango si abantu nk'abandi, bigize abantu badasanzwe kuberako bazi kuvuga. BARAKIZE KUBERA UBURIGANYA (ESCROCS - SWINDLERS) Kanda hano umusubize
AMAVUTA Y'ABANYABITANGAZA, KWAKIRA IGITANGAZA, ibitangaza ,ibitangaza.... Kuki usanga IBITANGAZA ARI BYO ABIGISHA BAMWE BASHYIZE IMBERE kurusha KUVUGA UBUTUMWA BWIZA ? Ese gukora ibitangaza nibyo byerekana ko Umuntu ari Umukozi w'Imana by'Ukuri ? Ese ABAHANUZI B'IBINYOMA bo NTIBAKORA IBITANGAZA ? Yesu ubwe yaravuze muri Mat.24:24: ati : «Kuko abiyita Kristo N'ABAHANUZI B'IBINYOMA bazaduka, BAKORA ibimenyetso bikomeye N'IBITANGAZA, kugira ngo babone uko bayobya n'intore niba bishoboka.» >> Yesu yavuze ko ABAHANUZI B'IBINYOMA bari kuzaduka BAKORA IBIMENYETSO N'IBITANGAZA BIKOMEYE. >> Bityo rero Ibitangaza sibyo byihutirwa, KUKO N'ABAHANUZI B'IBINYOMA BABIKORA . * Icyingenzi NI UBUTUMWA BWIZA. Ese abo biyita ABANYABITANGAZA, BABWIRIZA UBUHE BUTUMWA ? Hari ubutumwa umugeni wa Kristo AGOMBA KUBA YIGISHA. Tubusoma mu Ibyah.14:6-10 Bwitwa "UBUTUMWA BW'ABAMARAYIKA BATATU" >> Ese ubwo butumwa URABUZI ? Ikibabaje nuko abo "banyabitangaza" BATIGISHA namba UBWO BUTUMWA BW'ABAMARAYIKA BATATU. >> Umuntu utazi, utigishwa, udasobanukiwe , UDAKURIKIZA ubwo BUTUMWA BW'ABAMARAYIKA BATATU, Kwibwira ko ajya mu ijuru, ni ka morali yiha gusa: azasigara hanze, arira ahekenya amenyo. ESE UBWO BUTUMWA BW'ABAMARAYIKA BATATU URABUZI ? Kanda hano umusubize
mumbaze ibyo pasteur yankoreye yantumiye murusengero rye Kanda hano umusubize
Mbwira ibyo bagukoreye. Umva Irisomo. Inyigisho yose ihamagarira abantu ngo baze bakire igitangaza cyabo, iyonyigusho ni i kinyoma Kanda hano umusubize


c: text/html

text:
Rwanda | Gisagar: komisiyo y’amatora yahuguye abayobozi bazahugura abandi
Kuri uyu wakabiri tariki ya 29 Gicurasi, komisiyo y’igihugu ishinzwe amatora yahuguye abanyamabanga nshingwabikorwa b’imirenge ku ruhare rw’abayobozi b’ibanze mu kwimakaza n’imiyoborere myiza binyuze mu matora, nabo bakazajya guhugura abayobozi b’inzego z’ibanze ni ukuvuga umnyamabanga nshingwabikorwa w’akagari na buri muyobozi uhagarariye umudugudu muri njyanama y’akagari.
Aya mahugurwa agamije kuzamura imyumvire y’abayobozi ku biranga Demokarasi birimo ukwishyiriraho abayobozi kw’abaturage binyuze mu matora akozwe mu mucyo no mu bwisanzure n’ibindi byinshi bazerekwa muri aya mahugurwa. Bazasobanurirwa kandi ibiranga imiyoborere myiza bitandukanye birimo guha abaturage uruhare rugaragara mu miyoborere y’igihugu cyabo, basobanurirwa uburyo amatora meza akorwa, isano iri hagati ya Demokarasi n’imiyoborere myiza n’isano iri hagati ya Demokarasi, imiyoborere myiza n’amatora.
Aya mahugurwa azatangwa iminsi imibiri anagamije muri rusange gutegura amatora y’abadepite azaba mu mwaka utaha wa 2013 kuko ngo amatora kugirango agende neza agomba gutegurwa kare nk’uko Jean Claude NKURIKIYE ushinzwe uburere mboneragihugu muri komisiyo y’igihugu y’amatora ishami rya Gisagara na Huye abivuga.
“Aya mahugurwa azafasha aba bayobozi kumva inshingano zabo neza mu matora no mu kazi bashinzwe kose haba no mu miyoborere maze bitumen ibikorwa by’aya matora nyine bigenda uko bisabwa†Jean Claude NKURIKIYE.
Abanyamabanga nshingwabikorwa b’imirenge yo muri Gisagara bitabiriye aya mahugurwa batangaje ko babyishimiye kandi ko bizerako azanafasha aba bayobozi bandi b’inzego z’ibanze ariko baza no kugaragaza impungenge mu kuyatanga kuko Komisiyo yagennye ko agomba gutangwa mu minsi ibiri naho aba bayobozi bakaba ngo bafite n’ibindi bintu byinshi bagomba gukora kuko isuzuma ry’imihigo riri hafi iminsi 2 ikaba rero yaba myinshi bagakererwa kurangiza ibijyanye n’imihigo.
“Isuzuma ry’imihigo riregereje muri uku kwa 6, turi gukora cyane kugirango ibyo twiyemeje tubirangize ku buryo gufata iminsi 2 turi muri aya mahugurwa ari myinshi hamwe bishobotse twayakora umunsi umwe kandi tukayarangiza†J. Bosco UWIMANA umunyamabanga nshingwabikorwa w’umurenge wa Nyanza.
Bwana Jean Claude NKURIKIYE kuri iki kibazo yabasobanuriye ko batirengagije ko bafite ibintu byinshi byo gukora ariko ko umunsi 1 bitashoboka kandi bagomba guhugura abantu baturutse mu tugari n’imidugudu itandukanye kandi bakajya barekurwa saa sita kuko nta mafunguro bateganyirijwe muri ayo mahugurwa, bityo rero hakaba hizewe ko byibura mu minsi 2 aya mahugurwa azaba ageze kuri bose kandi bahawe ubumenyi bwose butaganyijwe kubagezwaho.
Aya mahugurwa mu tugari akaba agomba gutangwa tariki ya 30 na 31 Gicurasi.

robotstxt: allowed

filter: keep


text:
Ibiganiro hagati ya PSC n’inzego z’ibanze ni ngombwa
Umuyobozi w’intara y’amajyaruguru aratangaza ko ibiganiro bihoraho hagati ya Komisiyo ishinzwe abakozi ba leta (PSC: Public Service Commission) n’inzego z’ibanze bigiye kujyaho kugirango icyemezo kizajya gifatirwa umukozi runaka kijye gifatirwa hamwe.
Mbere nta biganiro bihoraho byabagaho hagati ya Komisiyo ishinzwe abakozi ba leta n’inzego z’ibanze. Ibyo byatumaga habaho kwitana ba mwana  nk’uko Guverineri Bosenibamwe Aimé yabisobanuye.
Tariki ya 14/06/2012 ubwo Komisiyo ishinzwe abakozi ba leta yagiranaga inama n’abayobozi batandukanye bo mu ntara y’amajyaruguru mu rwego rwo gukomeza kubasobanurira amategeko atandukanye agenga abakozi ndetse n’itangwa ry’akazi, hafashwe umwanzuro ko ibiganiro hagati y’izo nzego zombi bigomba kujya ho kandi bigahoraho.
Guverineri Bosenibamwe agira ati “…twemeje ko kuganira byaba biri ho (kugira ngo) icyemezo kigiye gufatirwa umukozi runaka wakoze amakosa aremereye cyane…umuyobozi w’akarere akaba yaterefona umunyamabanganshingwabikorwa (wa Komisiyo ishinzwe abakozi ba leta) akaba yamwoherereza nk’umukozi wa Komisiyo akaza bagafatanya kukigira hamwe kugira ngo umwanzuro uzafatwa uzabe ari umwanzuro uvugwa ho rumwe n’impande zombiâ€.
Akomeza avuga ko ibyo bizatuma imikoranire hagati ya Komisiyo ishinzwe abakozi ba leta n’inzego z’ibanze barusha ho gukorana hamwe mu buryo bw’imicungire y’abakkozi mu nzego z’ibanze.
Ibyo byagarutswe ho muri iyo nama kubera ko mu turere two mu ntara y’amajyaruguru hagaragaraye bamwe mu bakozi bagiye birukanwa mu kazi hanyuma bajya kurega ababirukanye muri Komisiyo ishinzwe abakozi ba leta ugasanga abo bakozi batsinze ababirukanye maze bagasubizwa mu kazi.
Ibyo byose byagiye biba ho kubera ko abo bakozi birukanwe hatabaye ho kuganira hagati ya Komisiyo ishinzwe abakozi ba leta n’inzego z’ibanze kugira ngo babafatire umwanzuro wumvikanyweho nk’uko byagarutswe ho muri iyo nama.


text:
Burya ni kenshi umuntu ahura n’ibibazo bitandukanye hano ku isi rimwe na rimwe akabigiriramo ingaruka agateseka ariko mu kwihangana bikarangira abaye uwo yifuzaga kuba agatera indi ntambwe y’ubuzima.Umuhanzi wamamare ku Isi Akon mu byamufashije kuba uwo ariwe na Gereza irimo nubwo yahakuye n’ubundi buzima.
Umuhanzi Aliaume Damala Badara uzwi cyane nka Akon yavukiye muri Amerika ahitwa St Louis Missouri 1973, aza gukurira muri Afurika mu gihugu cya Senegal dore ko ababyeyi be ari abanyafurika buzuye bab’anyasenegal .Uyu musore Akon yabyirutse akunda kuririmba ariko yumva atazaba umuhanzi ariko nk’uko burya ikizakubaho muragendana kandi burya ntamuntu wirukanka kumusozi ngo asige ikimwirukankamo,Akon yaje gujyanywa muri gereza nyuma yo gushinjwa imyitwarere mibi.
Akon akirega muri gereza yaje gusa no kubona umwanya wo kwitekerezaho,umwanya wo muri gera ntiyawupfushije ubusa ,yaje kujya afata agapapuro maze akiyandikira indirimbo akanazisubiramo mu gihe izindi mfungwa zabaga ziryamye,Akon yaje no kubona ubuzima bwa gereza bugoye yumva nta kandi zazina kagahimbano yakuramo nibwo kwiyita “Akon”.
Izina “Akon”ryaba risobanura umuntu uboshye ubangamiwe cyane,mu myaka igera kuri 3 Akon yafunzwe kuva 1999 kugeza 2002 mu gihugu cya Dekalb azira kwiba imbunda yo mu bwoko bwa BMW yahavuye afite indirimbo nyinshi yanditse mu gihe yari afunzwe,hariko Locked Up yasohoye 2004.
Ibitekerezo byo gukora muzika yabikuye muri gereza,ntitwakwirengagizako Akon ari mubanzi bakunzwe cyane Ku Isi,yibukwa cyane mu ndirimbo yise Feeedom,na I wanna Love You.
Ibitekerezo
i like that Kanda hano umusubize
AKON anyibukije YOZEFU,umwana wa Yakobo uvugwa muli Bible.YOZEFU yafungiwe mu Misiri,afunguwe aba igihangange,aba icyegerera cy'umwami FARAWO.Aho AKON atandukaniye na YOZEFU,nuko AKON yakoresheje ubuhangange bwe mu gushaka ibyisi (amafaranga n'ibyubahiro),naho YOZEFU agakoresha ubuhangange bwe mu gukorera imana.N'uyu munsi niko bimeze.Isi ituwe n'abantu bashaka imana cyane,hamwe n'abandi bibera mu byisi,ibyerekeye imana bikaba ntacyo bibabwira.Ku munsi w'imperuka,abibera mu byisi gusa bazarimbuka nkuko byagenze igihe cya Nowa.Naho abantu bashaka imana,bazarokoka,bahembwe ubuzima bw'teka muli paradizo. Kanda hano umusubize
Mbere yo gushyira inkuru hanze, mujye mubanza kuyinonosora, kuko haba huzuyemo amakosa menci pe, IKINYARWANDA KWELI!!!??? Kanda hano umusubize


text:
Bisanzwe bimenyerewe ko akenshi abantu bavuga kuri micro ya Radio bagira n'impano yo kuririmba ndetse no guhanga indirimbo, ariko si henshi abagore n'abakobwa bashobora kubigira umwuga byombi. Umwe mu banyarwandakazi bamaze igihe mu itangazamakuru ry'umwuga yatweretse ko bishoboka ubwo twamusangaga aririmbira kuri Lemigo Hotel hano i Kigali. UWIMANA Jane amaze imyaka isaga itanu mu itangazamakuru ry'u Rwanda akaba azwi mu makuru mu Kinyarwanda ya Radio10.
Uyu mwari rero hari byinshi afitemo impano bitari gutara, gukusanya cyangwa kuvuga amakuru kuko mu muziki iyo ahuye n'abacuranzi aririmba kakahava. Ku mugoroba wo ku wa gatatu taliki 18Mutarama 2012 yaririmbiye kuri Lemigo Hotel ahaba hateraniye abantu benshi baje gutega amatwi injyana nziza y'umuziki, icyo gihe natwe twaboneyeho kugirana nawe ikiganiro kigufi.
zahabutimes.com: Ko dusanzwe tukumenyereye nk'umunyamakuru w'umwuga, ibijyanye no kuririmba live wabitangiye ryari?
Uwimana Jane: Natangiye kuririmba hano kuri Lemigo Hotel mu mpera z'umwaka ushize ariko kuririmba ni impano namenye ko mfite nkiiri umwana muto, naririmbye muri chorale hanyuma nza no gutangira kuririmba ku giti cyanjye muri 2005 n'ubwo ntabishyizemo imbaraga nyinshi icyo gihe.
ZT: Ni hano kuri Lemigo uririmbira gusa se cyangwa ufite n'andi matsinda muririmbana ahandi hatandukanye?
U.J: Ubusanzwe ndirimba mu buryo bubiri. Ndirimbana na live band nka hano kuri Lemigo ndetse no kuri Hotel Novotel, ariko igihe kinini nakiririmbyemo umuziki uzwi ku izina rya Karaoke. Iyo ni programme ikorwa na mudasobwa ikaba igira ubwoko bw'indirimbo zicuranze n'akarusho k'uko amagambo y'izo ndirimbo agaragara ku rukuta umuntu akabasha kuririmba ayasoma. Naririmbye Karaoke mu gihe cy'imyaka itatu i Gikondo muri Passadena, nza kuririmba ikindi gihe gito muri Virunga MTN Center ariko nabihagaritse kubera gahunda z'amasomo zari zikiri nyinshi.
ZT: Kuririmba live ko ari ubuhanga kandi bushobora kuba busaba n'umwanya wo kwitoza, ubifatanya ute n'akazi k'itangazamakuru nako gasaba umwanya uhagije?
U.J: Ahari ubushake haboneka n'ubushobozi. Nashatse gukora umuziki kuva cyera ariko nkagira imbogamizi cyane cyane zo kwiga kuko nabaga mbifatanya n'umwuga nsanzwe nkora w'itangazamakuru. Muri 2005 nibwo nakoze indirimbo ya mbere, muri 2008 nkora indirimbo ya kabiri ariko nanirwa gukomeza ngo mbe nakora album yanjye nyishyire ahagaragara. Hagati aho nibwo nungutse igitekerezo cyo kujya ndirimba karaoke kuko idasaba umwanya munini wo kwitoza cyane cyane ko hagaragaramo indirimbo z'abahanzi mpuzamahanga inyinshi nkaba nzizi kubera ko nazikunze nkiri muto. Ibi byansabaga gusa amasaha ya nimugoroba ndangije akazi gasanzwe,nkajya gushimisha abantu no kwishimisha mu kuririmba karaoke. Mu mpera z'umwaka ushize nari ndi ku musozo w'amasomo nigaga muri kaminuza nkuru y'u Rwanda ajyanye n'itangazamakuru mbona ko umwanya namaraga ku ntebe y'ishuri nshobora kuwukoresha nitoza kuririmba live hamwe n'abacuranzi batandukanye. Muri make iyo nsubitse gahunda z'umunsi mu itangazamakuru mpita ntangira gahunda z'umugoroba mu muziki.
ZT: Wumva uruhare rwawe mu iterambere ry'umuziki nyarwanda ndetse no mu iterambere ry'ubuzima bw'abanyarwanda muri rusange ari uruhe?
UJ: Mu muziki nyarwanda, uruhare rwanjye ni ukwereka cyane cyane abahanzi bakibyiruka urugero rwiza rw'uko kuririmba n'ijwi ry'umuntu muri buri bitaramo bishoboka bikaba kandi bitandukanye no gucuranga CD byari byarashegeshe ibitaramo by'abahanzi nyarwanda. Mu buzima rusange bw'abanyarwanda ho ni byinshi nishimira kuba nkora kuko mu cyumweru nshobora kuririmba mu bitaramo bitatu, live cyangwa karaoke bikaruhura ndetse bikanashimisha ababa babyitabiriye, aho ndirimbira ni ahantu ushoboraguhurira n'inshuti mukishimisha nyuma y'akazi katoroshye umuntu aba yiriwemo, ni ahantu harangwa ibyishimo gusa kuko n'ubwo waba wavuganye nabi n'umuntu mukahahurira muhita mwiyunga bitewe n'ubutumwa dutanga mu ndirimbo, ndetse n'umwuka w'ubusabane uba uharangwa. Havukira ibitekerezo byinshi byubaka kuko abantu baba babonye umwanya wo kwisanzura no gushyira ubwenge ku gihe.
ZT: Ubona se kuririmba gutya bishobora gutunga umuntu wabigize umwuga?
U.J: Ni umwuga mwiza cyane, uretse kuba byagira icyo byinjiza mu mufuka binatuma umuntu agira ubuzima bwiza kuko uko uririmba ni nako uba uruhuka, ni imyitozo y'umubiri n'ibitekerezo.
ZT: Abakunzi b'umuziki waba ubahishiye iki mu minsi iri imbere?
U.J: Nibaze twidagadure muri live music kuko aho ndirimbira hose kwinjira ni ubuntu, kugeza ubu gahunda ihamye ya live mfite ni kuri Lemigo Hotel buri wa gatatu guhera saa moya kugera saa ine z'ijoro, nkaba nababwira kandi ko twubahiriza amasaha nk'urugero abacuranzi n'abaririmbyi bakora ibitaramo bari bakwiye kureberaho. Karaoke music ni kuri Captain ku cyumweru guhera saa mbiri kugeza saa sita z'ijoro. Mu minsi mike nzabamenyesha gahunda nzatangira kuri Hotel Novotel na The Manor Hotel. Iyo umuntu yakoze neza ku manywa aba akwiye kwiha umwanya wo kwishimisha ni mugoroba. Ku bakunzi b'umuziki rero nababwira iki!


text:
Kuva tariki 9 Mutarama 2018 nibwo urubuga nkoranyambaga rw’Abanyarwanda rwiswe IYACU rwageze ku mugaragaro ku murongo wa murandasi (Online on Internet) nyuma y’igihe kitari gito cyo kurunoza no kurushyiramo iby’ingenzi bizafasha abarukoresha kurushaho kunogerwa na rwo. Ni imirimo kugeza ubu yageze ku musozo kuko muri Werurwe uyu mwaka ari bwo ruzatahwa ku mugaragaro.
Uru rubuga rwakorewe mu Rwanda kandi rukorwa n’Abanyarwanda. Rugamije kurushaho guhuriza hamwe Abanyarwanda kugirango basangire ubuzima bwa buri munsi n’inshuti zabo zaba iziri mu Rwanda n’ahandi ku isi.
Mu minsi mike rumaze rutangiye gukoreshwa rumaze kwitabirwa n’abasaga 1500 batangiye kuruganiriraho no kurusangizanyaho amakuru anyuranye barimo ibyamamare, abafite ibikorwa by’ubucuruzu, abayobozi, abanyeshuri, n’abandi banyarwanda muri rusange.
Binyuze kuri IYACU, abantu bazajya basangiza inshuti amafoto, amavidewo ndetse by’umwihariko bashobore no gusangiza inshuti zabo ibiganiro cyangwa se indirimbo zo mu buryo bw’amajwi.
Ubuyobozi bw’uru rubuga IYACU.rw buvuga ko hakozwe ibishoboka byose horoshywa uburyo inshuti zishobora kuganira no gusangira ubuzima bwa buri munsi. Hari n’uburyo bwihariye ku bahanzi, abanyamakuru, ababwirizabutumwa cyangwa se n’abandi bose babyifuza aho bashobora gusangiza inshuti ibiganiro byo mu buryo bw’amajwi cyangwa se indirimbo bitabaye ngombwa ko umuntu anyura kuzindi mbuga (websites) nk’uko byari bisanzwe.
Uburyo bwo gusangiza inshuti video ngo na bwo bwarorohejwe cyane kuko ushobora gushyiraho video igahita ijyaho bidatinze kandi idataye umwimerere na gato ugereranije n’uburyo busanzwe ku zindi mbuga nkoranyambaga. Ngo hari n’uburyo bwinshi buzatuma abantu bashobora kunezerwa kurushaho kuko ubu noneho byoroshye ko abantu basangiza inshuti zabo zose ibitabo mu buryo bwa “word document” cyangwa “pdf” babinyujije ku rukuta rwabo buri wese akaba yabikuraho byoroshye.
Uretse guhuza abantu, IYACU izanakora nk’isoko hagati y’abayikoresha aho buri wese ufite icyo agurisha azajya agishyira ku isoko (anyuze ahitwa my product) bityo inshuti ze n’abandi bakoresha IYACU bakibone ku buryo bworoshye (binyuze kuri market). Kugeza ubu gukoresha iri soko nta kiguzi bisaba. IYACU izahuza inshuti kandi inazifashe gukorana business ku buryo bworoshye.
Ushobora gukoresha IYACU binyuze kuri www.iyacu.rw cyangwa se ukifashisha applications za IYACU Mobile App na IYACU Messenger iboneka kuri Play Store.
Tanga igitekerezo kuri iyi nkuru


text:
>> Igihe cya Noheli
Amasomo yo kuwa Batisimu ya Nyagasani, icyumweru cya 1 Gisanzwe, A
Isomo rya mbere : Iz 42, 1-4.6-7
Isomo ryo mu gitabo cy’Umuhanuzi Izayi
Uhoraho aravuze ati 1«Dore umugaragu wanjye nshyigikiye, intore yanjye inyizihira. Namushyizeho umwuka wanjye; azagaragariza amahanga ubutabera, 2ntazasakuza kandi ntazatera ijwi hejuru, ntazumvikanisha ijwi rye mu mayira. 3Ntazavuna urubingo rwarabiranye, ntazazimya ifumba igicumbeka, kandi nta kabuza azagaragaza ubutabera. 4We ntazigera acogora cyangwa ngo acike intege, kugeza ubwo azaba yamaze gukwiza ubutabera ku isi, n’ibirwa bitegereje amategeko ye. 6Ni jye Uhoraho wakwihamagariye nkurikije umugambi wanjye, ngufata ikiganza ndakwizigamira, nkugenera kwemararira isezerano ry’imbaga no kuba urumuri rw’amahanga,7kugira ngo uhumure amaso y’impumyi, uvane imfungwa mu nzu y’imbohe, kandi ukure mu munyururu abari mu mwijima.»
Kuzirikana : Zab 29 (28), 1-2, 3ac-4, 3b.9c-10
ZABURI
Inyik/ Uhoraho, uhe umuryango wawe umugisha n’amahoro.
- Nimwegurire Uhoraho, bana b’Imana,
- nimwegurire Uhoraho ikuzo n’ububasha!
- Nimwegurire Uhoraho ikuzo rikwiriye izina rye!
- Nimupfukamire Uhoraho kuko yagaragaje ubutagatifu bwe!
- Ijwi ry’Uhoraho rihindiye hejuru y’amazi,
- Uhoraho ahindiye hejuru y’ amazi magari.
- Ijwi ry’Uhoraho rivuganye ubukaka,
- ijwi ry’Uhoraho rivuganye ubuhangare.
- Imana Nyir’ikuzo ihindishije inkuba,
- Mu Ngoro ye byose biravuga ngo «Habwa ikuzo!»
- Uhoraho aganje hejuru y’umwuzure,
- Uhoraho atetse ijabiro ari umwami iteka.
Isomo rya kabiri : Intu 10, 34-38
Isomo ryo mu gitabo cy’Ibyakozwe n’Intumwa
Petero ageze i Kayizareya ku mutware w’ingabo z’Abanyaroma, 34aterura agira ati «Noneho numvise mu by’ukuri ko Imana itarobanura, 35ahubwo inyurwa n’umuntu wa buri hanga iryo ari ryo ryose uyitinya kandi agaharanira ubutungane. 36Ubwo butumwa bwayo yabwoherereje Abayisraheli, ari bwo lnkuru Nziza y’amahoro bazaniwe na Yezu Kristu, Umutegetsi w’abantu bose. 37Mwese muzi ibyabaye muri Yudeya yose, bihereye mu Galileya nyuma ya batisimu Yohani yigishaga. 38Muzi n’ibya Yezu w’i Nazareti : ukuntu Imana yamusize amavuta y’ubutore ibigirishije Roho Mutagatifu, ikamuha n’ububasha; n’uko yagendaga agira neza aho anyuze hose, akiza abahanzweho na Sekibi bose kuko Imana yari kumwe na we.»
Ibango-ndirimbo ribanziriza Ivanjili : Mt 3,16-17; Zab 28, 3
Alleluya Alleluya.
- Uyu munsi ijuru ryakingutse,
- Roho Mutagatifu amanukira kuri Yezu,
- ijwi ry’Imana Data rihindira hejuru y’amazi rivuga riti
- «Uyu ni Umwana wa
Ivanjili Ntagatifu : Mt 3, 13-17
+ Amagambo yo mu Ivanjili ntagatifu uko yanditswe na Matayo
Muri icyo gihe, 13Yezu ava mu GaliIeya ajya kuri Yorudani, asanga Yohani kugira ngo abatizwe na we. 14Yohani ashaka kumuhakanira ati «Ni jye ukeneye kubatizwa nawe, none uransanze!» 15Ariko Yezu aramusubiza ati «Emera ubikore, tubone kuzuza dutyo icyo Imana ishaka.» Nuko aramwemerera. 16Yezu amaze kubatizwa, ako kanya ava mu mazi. Ubwo ijuru rirakinguka: abona Roho w’Imana amanuka nk’inuma, amuhagarara hejuru. 17ubwo ijwi rituruka mu ijuru rivuga riti «Uyu ni Umwana wanjye nkunda cyane unyizihira.»


text:
Nitwa Kalisa( Izina twamuhaye ku bw’umutekano we) ndi umusore w’imyaka 22 nakundanye n’umukobwa twigana mu mwaka wa 2 w’amashuri yisumbuye, nubwo twakundanaga urukundo rw’abana gusa naramukundaga nawe akankunda by’ukuri bitewe nuko yabimbwiraga ndetse akanabinyereka.
Twaje kwimukira mu mwaka wa 3 biba ngombwa ko we ajya kwiga mu kigo abamo, yaje gukomeza kungaragariza ko anyitayeho umunsi ku wundi kuko yarampamagaraga akanambwira ko ankumbuye ndetse anankunda. Nari umusore ukunda ndetse ukundwa n’abakobwa benshi gusa narimfite isezerano ry’uko ntazigera mpemukira umutima wankunze.
Twaje gukomeza gukundana hashize imyaka 3 dukundana yaje gushyira ifoto kuri facebook nyiteraho comment( Nyitangaho igitekerezo) mvuga ngo "ifoto nziza cherie "maze nza kubona umusore anyandikiye ubutumwa bugufi ambaza impamvu nandikiye umugore we mwita cherie. Naje kugwa mu rujijo biba ngombwa ko nandikira uwo nitaga umukunzi wanjye mubaza niba yaba azi uwo musore wanyandikiye, mukunsubiza ambwira ko amuzi bize hamwe ko yamukunze kuva na cyera kuburyo ari nawe wamutandukanyije n’abasore bose bakundanye nyuma y’uko bamenyana.
Naje kumwumva kuko namwizeraga cyane kubw’urukundo bituma nirengagiza amagambo yose uwo musore yambwiraga. Agakomeza kunyereka ko ankunda gusa n’uwo musore akambwira ko uwo mukobwa(Cherie wanjye) amukunda ndetse yanamubwiye ko njyewe ndi agasore kamukunze bigana kugeza ubu kacyimukunda gusa we akaba atagakunda na gato.
Twese yadushyize ku kagozi araducanganya akazajya ahamagara umwe akamubwira ko amukunda ndetse yifuza ko bazabana kuko abona nta mugabo wamumurutira, akampamagara arira agaragaza umubabaro aterwa no kuba atarabana nanjye nubwo twese twigaga mu mashuri yisumbuye nkuko nabivuze haruguru. Uko yabimbwiraga ni nako yabibwiraga uwo musore nyuma tugaca inyuma tukabwirana ibyo yatubwiye gusa sinizere ibyo uwo musore yambwiye kuko natekerezaga ko arimo kubikora kugirango mureke bakomeze bakundane bitewe n’uko yakundaga kunsaba ko twamuviraho rimwe akabura epfo na ruguru.
Nanze kumwumva nkomeza kwikundanira n’uwo mwari nitaga uwanjye ntaziko hari abandi yita abe. Igihe ntazibagirwa ni umunsi yampamagaye ambwira ko iwabo bashaka ko abana n’umugabo ufite amafaranga kuko njyewe nari umusore w’umukene udafite epfo na ruguru gusa wuje urukundo mu mutima. Yampamagaye arira atakamba cyane ambaza icyo yakora kuko ankunda cyane kandi atifuza kubana n’uwo mugabo kabone nubwo byagenda bite.
Yakomeje ambwira ko agiye gufata umwanzuro agatoroka iwabo aho kugirango arongorwe n’uwo adakunda. Gusa mbere yo kujyenda yansabye ko twazabanza tukaryamana agatwita inda yanjye wenda nubwo tutanabana akazasigarana urwibutso rwanjye mu gihe atazaba abasha kumbona ngo ankoreho nkuko yabyifuje ubuzima bwe bwose.
Gusa iyo mubona mba mbona atari njyewe akunda njyenyine ndetse anambeshya nubwo ntajya nkunda kumugararariza ibinyoma bye mu magambo ambwira. None nabuze icyo nkora nuko nabigenza kandi ndamukunda cyane nanjye sinshaka kumuhomba nubwo anduta.We afite imyaka 24 mu gihe njyewe mfite 22. Murakoze nimungire inama y’icyo nakora kukondaremerewe cyane.
Muvandimwe kalisa,bibaho gukunda umuntu ukumva ntawundi waba mu buzima bwawe,ariko mu rukundo burya iyo hatabayemo gushishoza ibyari urukundo bikubera agahinda kadashira.Wowe wireba k’urukundo ukunda uwo mukobwa gusa ngo wemere kuryamana nawe,kuko iyo umuntu akunda undi yemera n’ubukene bwe atitaye ku ngufu z’ababyeyi,inama nakugira nuko utakwemerera uwo mukobwa ngo muryamane kuko nyuma byazatera izindi ngaruka nk’umuruho kandi numva ukiri n’umwana wo kugira imbere heza.uwo mukobwa ni mukuru niba agunda ntabwo yakabaye kuba ategekwa n’ababyeyi mu guhitamo uwo bazabana akunda ahubwo ntabwo agukunda kuko agukunda yakwemera ubukene bwawe akakurindira.itonde rero gukora icyo cyaha utazicuza ntagaruriro.
Nshuti yanjye ndumva uko ubabay kubera urukundo? gusa ntibigutere gukora icyaha cy’ubusambanyi ngo ni ukubera ko uwo mukobwa utari uwawe agiye kurongorwa. mureke ajyende kuko nyine si uwawe kd wibuke ko mwakundanye urwacyana mbere ya byose kd woe nta nagahunda yo kurongora ufite. ese uriyumvisha gute uko uwo mwana navuka akamenya ko atabana nase urumva azakurana agahinda kangana gute?? tekereza 2 mbere yo gukora ubuswa urengere inyungu zawe kurusha kwita kuri uwo mugore doreko wanatubwiye ko akuruta.
hhh va ku giti dore umuntu ark se ubwo ntiwumva ko uwo mukobwa akubeshya ahubwo njye ndumva akina nyinshi kurusha uko ubutekereza inama nakugira ni ukumukatira ukareba uko abyitwaramo. Ark njye uko mbibona ntagukunda pe.


text:
Mu muhango wo kwesa imihigo ya 2015/2016 no gusinya iya 2016/2017, Minisitiri w’Intebe Murekezi yagaragarije Perezida wa Repubulika uko uturere twakurikiranye mu kuyesa, aka Gasabo kaza ku isonga na ho Musanze iba iya nyuma.
Minisitiri w’Intebe yavuze ko mu mpamvu zituma uturere tuza inyuma harimo imikoranire itanoze hagati ya nyobozi, njyanama n’abakozi b’Akarere ndetse no hagati y’abayobozi b’Akarere n’abafatanyabikorwa babo.
Yatunze agatoki Umuyobozi w’Akarere ka Musanze, Musabyimana Jean Claude, kutayobora abakozi be bigatuma bikorera ibyo bashatse, yizeza Umukuru w’Igihugu impinduka kuri iki kibazo.
Yagize ati “Muri Musanze iba iya nyuma, hari ikibazo gikomeye cyane abakozi barigenga, meya se kuki utayobora abakozi bawe?Abakozi barakora ibyo bashaka nibo bayobozi nk’uko bari barabimenyereye kuva mbere, ntabwo ari byo, nyobozi igomba kuyobora rwose, bibe Nyakubahwa Perezida wa Repubulika, bayobore cyangwa baveho twikomereze.”
Yagarutse no ku Karere ka Kicukiro, avuga ko naho nyobozi idafite umurongo w’ubumwe mu miyoborere.
Umuyobozi w’Akarere ka Musanze, Musabyimana Jean Claude, yemera ko iki kibazo gihari kandi batangiye kukivugutira umuti binyuze mu masuzuma bakorera abakozi.
Yagize ati “Ni ikibazo tuzakomeza gusuzuma tukareba impamvu hari abakozi bameze gutyo. Abakozi hari uburyo bajyaho turakomeza gukurikirana ko bakora neza. Ikintu dukora hari abo twari twaragiye dukorera amasuzuma byari biri no mu nzira zo kuvugururwa, nkaba ntekereza ko ayo mavugururwa turakomeza kuyashyiramo imbaraga kugira ngo umuntu waba akora ibyo atagomba gukora akosorwe ndetse n’ibidakorwa uko bikwiye bikosorwe.”
Akomeza avuga ko impamvu yatumye akarere ayobora kaza ku mwanya wa nyuma ari ibikorwa byinshi bafatanyamo n’abandi bitagiye birangira, bakaba bagiye kwisuzuma bagakosora amakosa yose kugira ngo ubutaha ntibizongere.
Minisitiri w’Intebe Murekezi yagaragaje ko izindi mpamvu zituma uturere tuza mu myanya ya nyuma ari ugutinda kwishyura ba rwiyemezamirimo, bifitanye isano na ruswa, no guhiga imihigo yoroshye itagaragaza iterambere.
Uturere twa Huye, Nyanza, Gasabo, Nyamagabe na Muhanga tumaze kuza mu myanya ya mbere 10 mu myaka ibiri ikurikirana, na ho Nyabihu, Musanze, Rutsiro, Gakenke, Karongi na Ruhango tukagaragara mu myanya ya nyuma kenshi.


text:
1
Emmanuel we, uzajye muri gereza urebe abafungiwe Jenoside imyaka bamwe bafite bizakwereka ko murubyiruko harimo abakoze Jenoside.Ubushakashatsi bwa HATEGEKIMANA bufite ishingiro. Komereza aho nzagushakisha tube Inshuti kuko urimo urakora ibyananiye abandi.. HE azaguhembe uri mukerekezo kiza..
Hategekimana ari mukerekezo cyiza cyo kwigisha urubyiruko. ndashima Let y'u Rwanda ko iyobowe neza urubyiruko rurimo kuzamuka mu iterambere. ndagaya ijambo ryemeza urubyiruko ko bakoze jenoside mugihe tuziko yakozwe n'abanyarwanda. 1. ese Rusesabagina yari urubyiruko 2. Gitera yari urubyiruko ( nayamagambo yo kwigisha urwango Koko) 3. n'abandi ntiriwe mvuga harimo nabahemukiye iwacu bwite? kosora igitabo udashinja urubyiruko kandi abiyitaga bakuru, abahanga barateguye jenoside bakayigisha ndetse bakanagira uruhahare mukuyishyira mubikorwa Urubyiruko ruraharenganira Koko!!!
Arahaze.
Tugize abantu 10 b'urubyiruko nka Richard u Rwanda rwaba rufite future ikomeye cyane!Bravo,Richard!!
Congratulation Richard!!
Wonderful, Excellent book!!
Wow.Very interesting book!
Very interesting HATEGEKIMANA uri umugabo
Much congratulations Richard, Uri umuhanga ndakwemeye! Iki gitabo kiziye Igihe!
Mbega umugabo usobanutse, Richard keep it up! Urubyiruko rukeneye impuguro zanditse. Felicitation!!!! Iki gitabo nzakigura!
Mbega umugabo usobanutse, Richard keep it up! Urubyiruko rukeneye impuguro zanditse. Felicitation!!!! Iki gitabo nzakigura!
Rwose Richard ni nyamibwa natwe ntituza tererena umukuru w'igihugu igihango kugihugu no kubagituye kuritwese. Ibibyose bikubiye murukondo ntiwabigira ntarukundo kandi turarufite twarutojwe na nyakubahwa perezida wacu' murakoze.
félicitation hategeka urumuntu wumugabo, wanditse igitabo kiza kizagirira akamaro buri munyarwanda wese uzagisoma. imana iguhezagire.
HATEGEKIMANA arasobanutse cyane,iki gitabo ni ingirakamaro peee!! Igihango Urubyiruko rufitanye na HE nibagitatira bazahanwe n'uwiteka. Guteta byo babyibagirwe nta nyungu ibamo Much Congratulations Richard nubwo ntakuzi ariko uri Intore rwose. Komereza aho!
Hhhh ark murasets none x we icyintu cyamubuzag guteta nuko yarari mugihug cyitaricye then twebwe turimurwanda rwabanyama frw nako rwabanyarwanda nikicyatubuza guteta x ra arananirwa kwandikak kumibereh rusange yabant ubuzima babayem ubu ahubw akazana ubugoryi
1


text:
Amasomo yo muri Bibiliya yagufasha kugira urugo runezerewe
Hari imiringo yo muri Bibiliya yagufasha kugira urugo rurimo umunezero kurusha uwo mwari musanganywe cyangwa se n’igihe mwari mwarawubuz eukaba wakongera ukagaruka.
Ntukajye ugarura amakosa yo mu bihe byashize : Muri Luka 6:37 hagira hati : “ Kandi ntimugacire abandi urubanza kugirango namwe mutazarucirwa, kandi ntimugatsindishe namwe mutazatsindishwa. Mubabarire abandi namwe muzababarira
Ntimukaryame hari ibyo mutari mukirakaranije : mu rwandiko Pawulo yandikiye Abafeso4:26 hagira hati : “ Nimurakara ntimugakore icyaha, izuba nririkarenge mukirakaye
Geregeza byibuze rimwe ku munsi uvuge ijambo rishimagiza uwo mwashakanye : “Ururimi rukiza ni igiti cy’ubugingo ariko urugoreka urugoreka rukomeretsa umutima’imigani15:4
Jya usuhuzanya urugwiro uwo mwashakanye : Ansome no gusoma ku munwa we kuko urukundo unkunda rundutira vino” Indirimbo za Salomo 1 : 2
Munezerwe mu bukire no mu bukene : “ Kugaburirwa imboga mu rukundo biruta ikimasa gishishe kigaburwa mu rwango” imigani 15 : 17
Mujye muyoborwa n’urukundo : Urukundo rurihangana, rukagira neza,urukundo ntirugira ishyari, urukundi ntirwirarira, ntirwihimbaza,ntirukora ibiteye isoni, ntirushako ibyarwo,ntiruhutiraho, ntirutekereza ikibi ku bantu 1 kor 13:4,5
Ayo ni mawe mu masomo yo muri Bibiliya yagufasha kugira urugo rufite umunezero bikaba byoza mugiye muyasoma muri kumwe n’abo mwashakanye nabo bakumva ko ibviri muri ayo masomo bibareba, bityo mugafataniriza hamwe kubaka urugo runezerewe.
Gracieuse Uwadata


text:
AMOUR EN COURS PART 15
.
.
aho twagarukiye ubushize!
.
nzamugutwara, kuko aho kubura umukunzi nabura wowe kandi rwose unyihanganire pe! ubwo john yatangiye gukanaguzwa amaso, icyuya kiramurenga, ubwoba buba bwose kuko yarazi ko david mugutereta yari nimero yambere.
.
PART 15
.
duheruka john na david baganirira muri class, reka tubaveho twigarukire kuri angel, aho yari yasigaye arimo gutekereza kubintu david amaze kumubwira, kumutima akibaza ati:” ese ubu koko mbyemere!! ese ubundi ubwo arinjye bibayeho nabigenza nte!!”. akirimo kwibaza byinshi yumva hanze imdoka za police ziraparitse, yihahanagura amarira vuba vuba, asohotse abona ni sandrine ugarukanye abapolice, ubwoba buramutaha, ahita asubira munzu, sandrine nabapolice bahita binjira, bagezemo batangira gushaka shaka hirya nohino baraheba, sandrine ahita avuga ati: angel, david arihehe!? angel nawe ati: david yagiye, habayiki se none sandri!? umupolice nawe ati: umusore waruri hano mukanya, arihe cyangwa urimo kumuhisha! angel ati: egoko, reka mbahe nimero ye mumuhamagare, david se yakoziki kandi! chr wanjye ko yitonda!? umupolice ahita areba sandrine, aravuga ati: nonese uyu mugenzi wawe siwe uduhamagaye ngo abonye umuntu watwikiye nyina munzu!? angel ahita akambya impanga, yitsa imitima arangije aravuga ati: nyakubahwa, hindukira urebe sandrine! police nawe arahindukira, aramwitegereza, angel arongera ati: nonese urabona ari normale, ubwo urabona ari muzima koko!? sandrine nawe ati: ariko ……. atarakomeza, angel ahita amuvugiramo ati: buriya rero afande, sandrine niwe wenyine wabanaga nanyina kandi niwe mubyeyi afite wenyine…. umupolice ati: nonese……. atarakomeza angel aravuga ati: ahubwo buriya sinzi impamvu atabatinye mwebwe, uziko nasanze aryamye hasi yarize, yambona nanjye akantinya ngo ninjye wishe nyina!! undi mupolice waraho nawe ati: yoooh! waboba mumutwe byivanze disi!! angel ati: ahubwo se suko namiwnginze cyane siyari gusara akerura, erega kubura umubyeyi ni ikintu gikomeye!! sandrine abibonye atyo ahita asakuza ati: hoya rata, nukuri….. atarakomeza, afande ahita ategeka ati: mumufate mumwicaze, abanze atuze turebe ko twamujyana kwa muganga! angel ati: yooh! mwaba mugize neza disi, gusa rero ni murubwo buryo yabonye chr wanjye twigana witwa david aje kunsura amuteragura ibyo bintu byose ubona hano! afande ati: nonese ubundi wowe ko mbona wahoze urira!? angel ati: nawe ariwe ariko!! ubwo umukunzi wawe yaza kugusura bakamukubita ibiyiko namasahani, mwarangiza mukavugana neza! dore ubu yanteye indobo byarangiye, ndetse yanze ko musobanurira! afande ati: eeee! sawa rero, umujyane kwa muganga kandi sinongere kumva yateje ibindi bibazo! ubwo abapolice bahise bigendera sandrine na angel basigara aho.
.
.
angel ahita aza yegera sando, aramubaza ati: ariko sando wasaze, cyangwa!!? sandrine nawe ati: niko angel, burya bwose wakundanaga na david, umugizi wa nabi!? angel nawe ati: genda se nyine, watekereje nkumuntu mukuru koko! ubwo wabonaga guhita uhamagara police ariwo muti koko!, uziko wagira ngo david ntiwigeze umukunda narimwe! sandrine ati: ndimo no kwicuza impamvu namumenye yewe! noneho niyo mpamvu umuhishiye kandi uzi nibintu yankoreye angel! ntabushuti bwawe nukuri! angel ati: have sando, banza utekereze neza, kuberiki utibaza impamvu david atanyishe kandi twari tuzi ko aje kutwica se!? sando ati: nonese ko arinjye yashakaga, urumva yakwica umukobwa akunda!? angel ati: noneho se wahise ufata ko njye na david dukundana!! uribeshya rwose kwari ukuyobya police,ese ubundi sando nkubaze! sando nawe numujinya mwinshi ati: vugishwa ndakumva! angel arihangana ati: david ko ntacyo abuze, urumva yakwica mama wawe ngo yunguke iki! sando nawe ati: umva yewe, wenda byamushimisha! angel ati: have wiba igicucu ariko sando, david ashobora kuba yishe mama wawe kubera impamvu yumvikana! akivuga atyo sando aba atangiye kurira, aravuga ati: angel, koko nawe!! ngo niyihe mpamvu yatuma yica umubyeyi koko!! angel ati: winyumva nabi sando ndakwinginze pe, gusa david yambwiye amagambo gusa nanubu ndacyayibazo! sando ati: ubwo se…. atarakomeza angel ahita avuga ati: reba cyagihe mujya muri fete ya john……….. bla blah, amubwira neza neza nkuko david yabimubwiye, gusa yagiye kurangiza sandrine amarira yamurenze, angel arangije aramubaza ati: nonese ari wowe david, wari gukoriki sandri!?
.
.
tube tuvuye kuri ba sandrine tugaruke kuri david na john bo baracyaganira muri class, gusa john amaso yari yatukuye, ibintu byamucanze aba aravuze ati: davi! rwose ibyo bintu ntuzabikore pe, kuko ushobora gutuma mpomba alliana kandi sinzi ko nabaho ntamufite! david nawe ati: apuuh! ibyo byihorere sha ntabyuzi, ahubwo ntiza kugatelephone mpamagare mama, ndabona iyanjye byanze! ubwo david yahise afata agaphone ka john shaka nimero za alliana, dore ko arinawe waruherutse guhamagarwa, ahita azifata mumutwe, arangije asubiza john phone ye, aramubwira ati: akira mn, aho kumuhamagara reka musange murugo nibyo byiza! john nawe ati: ntaribi wangu, gusa nyine utekereze kubintu ugiye kunkorera nkinshuti yawe, sibyo! david yaragiye john nawe asigaraho, phone ye ihita isona arebye abona ni papa david, kumutima arabanza arivugisha ati:”” ehhee, kandi nishe gahunda yabo, noneho baranyica!””, arangije aritaba ati: allo! papa david nawe ati: bite sha john, ko ejo twagutegereje tukakubura!? john nawe ati: yewee, sinzi ibyo narindimo naribagiwe, muranyihanganira! papa david ati: oooh! sawa noneho kumugoroba udusange muri SHINEX BAR, utubwire uko bimeze naho bigeze! john nawe ati: yego ndabyumva, murakoze!
.
.
kurundi ruhande, david we yageze mumodoka ye, afata phone yandikamo za nimero za alliana, arabanza kumutima arivugisha ati:” reka mbanze niyegereze alliana kwanza!!” arangije ahita azihamagara, alliana nawe aritaba ati: allo! david ati: allo alliana, ni david, inshuti ya john, umwe wari uri muri fe…. atarakomeza alliana ahita yisetsa ati: wooowww! david bite se, what a surprise!!!david nawe yisetsa byo kubeshya ati: haha,ningombwa allia! nonese amakur shn! alliana nawe ati: shn nukuri biracamo, turaho ntakibazo! david ati: eee!nonese se allia, uwagusaba akantu, sinzi nimba unyemerera ariko! alliana ati: akahe se shn dav!? david ati: shn, kuva cyagihe nkikubona, nifuje kuganira nawe pe, none sinzi nimba wanyemerera tugahura nkakuganiriza! alliana nibyishimo byinshi ati: ego! niko se dav, urumva nakwanga kuganira nawe koko!? david ati: wooow! urakoze cyane shn, ngaho se kumugoroba twahuriye kuri NORTH COAST BAR! alliana ati: eeeh! ariko wari kureka tukajya hafi kuko ndashaka gutaha kare, sibyo!? david ati: ngaho basi hitamo aho tujya, sibyo!? alliana ati: reka basi, saa 18:00 zuzuye duhurire kuri SHINEX BAR!sibyo!? david ati: ooh! nabyo ntakibazo rwose, ndaba mpari pe!
.
.
murugo rushya rwaba jack rero ho ibiganiro byagiye kure, mukecuru arimo kuganiriza jack na yvette amateka, jack wari wenda kwicwa nibyishimo aba arabuze ati: rwose nukuri wakoze yvette, kandi ngushimiye mbikuye kumutima pe! yvette nawe ati: hoya ntampamvu yo gushima rwose jack, ibi biba bikenewe kandi burya ngo iyo ufite ntukange gutanga! mama jack nawe ati: yooh! yego rata mukobwa wanjye! disi imana izakumpere umugisha! jack ati: njye na angel twahoze tujya impaka, ashaka kunyemeze uburyo utari muganga yvet!! jack yavuze atyo, yvette ahita yikanga areba hasi, aravuga ati: ntago yakubehye rwose jack, njye ntago ndi muganga pe! jack ati: koko se yvet!? yvette nawe ati: rwose pe! ndetse hari byinshi ngomba kukubwira wowe jack, nuramuka unyemereye ukampa umwanya! mama jack ati: egoko mana! ubwo se urumva jack yakuburira umwanya yvet!? yvette ati: eheee! byaterwa nawe! jack nawe ati: niko se yvette, ko numva unteye ubwoba! ngaho nteze amatwi mbwira yvette, kandi urabizi ntakwanga kukumva! yvette ati: hoya, ntago nabikubwirira hano, ndashaka tuzahure ahantu hatuje mbikubwira, sibyo se!? jack ati: ooh! ntakibazo rwose, igihe cyose uzashakira uzambwire nzakwitaba! yvette ati: woow! urakoze cyane rwose jack, ahubwo reka mbe mbaretse ngende, kandi mwisanzure aha ni iwanyu rwose! ubwo yvette yahise asezera aragenda.
.
.
tugaruke kuri ba sandrine na angel, noneho sandrine yatuje,angel ati: gusa nubwo uvuze gutyo, nawe iyuza kuba uri david ririya hurizo ryari kugutsinda! sandrine ati: umva nukuri! nari gupfukama ngasenga ubundi imana igakora ibyayo! angel ati: aho nibyo! ariko se wagize ngo wabona numwanya wo gutekereza gusenga! ko umutwe uba washyushye kandi nanone umenye ko urukundo david agukunda ko rutamwemerera gutinda tinda mumayira, kandi urwaye umeze nabi!! sandrine ati: ariko se ubwo uracyavuga ko david ankunda koko angel!? angel nawe avuga yitsa imitima ati: yewee! ibyo yambwiye niba koko aribyo, ahubwo yaba agukunda urutarigeze kubaho kwisi pe! sandrine ati: ubwo se wowe wakwica umubyeyi wa ch wawe ukaba umukunda!? angel ati:hhm! nonese wowe uwari kuguhitishamo mama david na david wari guhitamo nde!? sandrine aba abuze icyo kuvuga arahigima, angel ati: nonese ko utansubiza! sando nawe ati: yewe, njye ndumva aho kugira nkomeze mpangayike, ngiye kwiyibagiza david nikundire jack ubundi ubuzima bukomeze! angel arongera ati: eheee! nibyiza nabyo, gusa ushobora kuba aribwo wateza ibibazo bikomeye cyane! ubwo angel yahise atekereza kuri yvette, uko byamugendekera. sandrine ati: gute se, ko naba ngenze mumahoro, urumva njye nakunda umuntu wanyiciye se!? angel ati: ariko ubundi reka ibyo tubireke, ngwino tujye guhaha duteke!
.
.
kurundi ruhande, david yaje kuri SHINEX BAR, ategereza alliana bari bafitanye gahunda saa 18:00, ndetse nawe ntiyamutindira aba ahaparitse imdoka nziza ya BMW, avamo barasuhuzanya, ntabyo kuvuga amagambo menshi david aba aminjije imbere baseka bishimye, baragenda bahita bicara kumeza ateguye neza, kumbe nkaho hirya mukabari kamwe, papa david na papa kellia bari bahicaye bahageze kare, papa kellia ati: niko se sha damien, uriya si umuhungu wawe!? papa david nawe aba arebyeyo,aravuga ati: nonese tuvuge ko john ntakintu yakoze! ko mbona david agikururana naka gakobwa!? papa kellia ati: eheee! cyangwa ni akandi sha damien, ko john twigeze kuvugana akambwira ko byenda gucamo se!? papa david ati: mbega akabwa ngo kadukinishe we, nonese urumva david yaba yarishe nyina bagakomezanya!? papa kellia ati: nanjye binyobere! ahubw……. ataravuga john aba arahageze, papa kellia ati: bite sha john! icara aho! john nawe ati: nibyiza, nabatindiye munyihanganire! papa david ati: kuberiki watubeshye sha john!!? john nawe ati: reka reka, ntago mwabonye kumakuru se ko yamutwikiye munzu!? papa kellia ati: yanzu bavuze ko yahiye se niyo yabo! john ati:s kabsa, kuko….. atarakomeza, papa david ati: nonese kuberiki ako gakobwa katanze david! reba hariya, urabona batameranye neza!? john arebyeyo abona ni david na alliana, angwa mukantu, arihanagura mumaso ngo arebe neza, biramucanga, akomeza gukanura, abagabo nabo birabayobera, papa kellia ahita avuga ati: bigenze bite se sha john!? john ntiyumva, baba bamukozeho asa nkuwikanze, papa david ati: tubwire, kuberiki bakiri kumwe!? john nawe nakababaro kenshi ati: uriya nundi, ntago ari sandrine,sandrine we yaramwanze none…… akivuga papa kellia umujinya uramwica, aba abwiye papa david ati: umva rero damien, ntago natuma kellia wanjye asara ndeba, ngiye guhera kuri kariya gakobwa bari kumwe nica, ndetse nundi wese uzakunda david mwice kuburyo david azageraho agakunda umukobwa wanjye! john abyumvise, igitima kiradiha, kumutima arivugisha ati:” hoya wee! ntiwice alliana ndakwinginze!”” papa david nawe ati: sha noneho nanjye ndumva ntabundi buryo nukuri pe!.
.EHEE SINGAHO JOHN ATUMYE BICA UMUKOBWA AKUNDA!!
.ESE YVETTE ASHAKIRIKI JACK AHATUJE!?
.ESE SANDRINE AZAKUNDANA NA JACK NKUKO ABYIFUZA!?
.
..NTUCIKWE PART 16.. LOADING…..


text:
Ubu
hashize imyaka 21 uhereye mu 1994. Abantu bavutse muri uriya mwaka ubu bamaze
guca akenge ku buryo babasha gufata icyerecyezo cy'ubuzima. Ariko rero,
abavutse mu 1994 na nyuma yaho ntibashobora kumenya no gusobanukirwa ukuri
kwuzuye ku Rwanda rutegekwa na FPR muri iki gihe kuko itegeko rihana icyo Paul
KAGAME n'agatsiko ke bise ingengabitekerezo ya jonosidi ridafurutse rwose.
Mu
1994 nari mfite imyaka 16 irengaho amezi make. Indege ya Habyarimana ihanurwa
mu ijoro ry'italiki 06 Mata 1994 nari naraye kwa marume w'umututsi witwaga
RUHANGARA Dan wari utuye ku Buhanda bwa Kabagali. Saa cyenda zo mu rucyerera
yarambyukije ahita antegeka gutaha n'amaguru nihuta nkagera aho nkomoka i
Gakurazo mu Byimana kuko yambwiraga ko nimpatinda interahamwe zimpitana.
Ngitirimuka koko baraje bamwicana n'abana be bose n'umudamu we babaziza gusa ko
bari abatutsi(Mana ubakire kandi ubiyereke iteka!).
Ukuri ku buzima bw'umunyarwanda bwa buri munsi ntacyo wambeshya
Ntanze
uru rugero kugira ngo mbereke ko '94 nari nciye akenge ndetse ko nibuka neza
ibyabaga icyo gihe ndetse n'ibyagiye bikurikiraho byose ku mibereho ya buri
munsi y'umunyarwanda kandi nanagize amahirwe yo kumenya byinshi kurushaho
kubera kuba umunyamakuru: Nasuye mu ngo zabo abahutu n'abatutsi benshi cyane
kandi tukaganira.
Itegeko rihana ingengabitekerezo ya jenosidi: «Igikangisho Kagame
yashyizeho kugira ngo hatazagira umuhutu wongera gukopfora mu Rwanda»
Mu
ndirimbo yaririmbwe na Orchestre Impala yitwa HILARIYA, hari aho baririmba ngo...KANDI BYOSE BIZASHIRA
HASIGARE URUKUNDO...Nibyo koko ibi byose twirirwa twigaraguramo hano
ku isi umunsi umwe bizashira hasigare urukundo. Nyamara ariko na mbere yo
kugera kuri uwo munsi abo mu isi banga urunuka ariko abakiranutsi tukawukumbura
kuko udukura mu magorwa y'iyi nyagwa y'isi; tugomba gukorera igihugu cyacu neza
tutihenda kandi tutabangamira umuturage.
Mu
Rwanda nta muhutu n'umwe ufite ijambo, ntawe utsindira akazi ngo bakamuhe. Aho
i Muhanga bavuga ubwanjye nahakoze ibizamini ndabitsinda nimwa akazi gusa kuko
ndi umuhutu. Abo FPR yashyize muri izo nzego zirirwa zibamba abahutu ni
abatutsi bananiranye kandi bayobewe ubuzima icyo aricyo ariko cyane cyane
bashutswe na FPR kugira ngo yo yigerere ku mugambi wayo wo gutanya abanyarwanda
no kubiba urwango hagati y'abahutu n'abatutsi ingoma ibihumbi.
Mu
by'ukuri icyo uyu musaza yavuze n'ubwo ntari mpari ndabasha kucyiyumvisha. Ni
uko wenda uyu musaza atageze mu ishuri ubundi iyo uvuze ubwoko uba ushingiye ku
mico gakondo no ku migenzo ijyana n'imyitwarire bya buri munsi. Koko uko abatwa
bitwara mu Rwanda bitandukanye cyane n'imibereho y'abatutsi.
Ibi
ndabizi kandi n'imbere y'umucamanza nabisobanura. Abatwa bakunda intama,
abatutsi bakunda amata kuko nyine bakunze kurangwa no korora inka(Ubwo nanjye
iyo mbyandikira i Kigali bari kunshinja ingengabitekerezo ya jenoside!!!) Aho
nganisha ni uko bari bakwiye ahubwo kumusobanuza neza icyo yashakaga kuvuga
kuko nta kosa mbona mu byo yavuze. Ndisobanura: Ariwe(uwo musaza) wemera ko
hutu, tutsi na twa bihari na Kagame na Dr. Habyarimana Jean Baptiste bavanyeho
ubwoko mu Rwanda, ubwo ufite ingengabitekerezo ya jenoside kurusha undi ni nde?
Hano
murahita mwumva impamvu FPR yakuyeho ubwoko mu nama nari ndimo yabereye muri
LEMIGO HOTEL-KIMIHURURA maze Dr. Habyarimana Jean Baptiste agatakambira abari
bitabiriye inama ngo be(twe)meze ko nta bwoko buba mu Rwanda ngo kuko ariko
bamutumye!!!
Niba
umuntu avuga ko amoko 3 adasa kandi nawe ari ubwoko bumwe muri ayo moko 3
wansobanurira ute ukuntu afite ingengabitekerezo ya jenoside? Ese afite iyo
kurimbura nde??? Ese umuntu ashobora kugira ingengabitekerezo yo kwirimbura we
ubwe? Ese iri jambo iyo rivugwa n'umututsi yari kurigiswa?
Ubutegetsi bwa FPR burangajwe imbere na Paul KAGAME nibwo bufite
ingengabitekerezo yo kurimbura umuhutu, kumucecekesha no kumubuza kugera ku
byiza by'igihugu
Kubera
ko niyemeje kurwanya akarengane mu Rwanda kandi nkaba nifuza ko abanyarwanda
bose bagira ijambo ku gihugu cyacu, ndasaba ubuyobozi bwa muhanga ko
bwarenganura uyu musaza niba ataricwa kuko maze kwerekana ko arengana. Uwo
GASHUGI Innocent ushinzwe urubyiruko i Muhanga uri mu babambye uwo musaza
ndamuzi cyane ndetse ntarahunga yari inshuti yanjye magara. Uyu GASHUGI ni
umututsi, twiganye muri Kaminuza turangije umwaka wa mbere biramunanira
baramwirukana kubera ubuswa. Yahise ajya muri ULK ku Gisozi i Kigali naho
biramunanira none arimo arica agakiza i Gitarama.
Uyu
Gashugi yafatiwe ku mugore w'undi mugabo yagiye kumusambanya ariko kuko ari
umututsi ntawigeze agira icyo amukoraho. Kuko uwo mugabo ari umuhutu nta jambo
agomba kugira, ntagomba kurenganurwa n'ubutabera abasore b'abatutsi
bamuvogereye mu rugo rwe! Ibi ni inkuru nahagazeho kuko byabaye nkiba i
Gitarama kandi muri uyu mugi wa Gitarama nahatuye kuva 2001 kugera 2014 ku
buryo mpazi neza n'amahano yose ya FPR yahaberaga.
Aho
i Muhanga, kugira ngo uzahabone akazi uri umuhutu ntibishoboka. Madamu
MUTAKWASUKU Ivona uyobora aka karere ni umuhutukazi ukomoka i Nyange-Kibuye
ariko ntashobora kurenganura abahutu kuko nta bubasha afite mu by'ukuri.
Ubwanjye nahakoze ikizami ku mwanya wa JADF(JOINT ACTION DEVELOPMENT FORUM)
ndatsinda barakanyima, ku itegeko rya General MUBARAKA MUGANGA, bagaha umututsi
witwa Gonzague wakoraga muri banki y'abaturage i Musambira wari watsinzwe uyu
nawe akaba yari inshuti yanjye.
Icyo
gihe abakozi benshi b'akarere ka Muhanga bari banzi byarabababaje cyane ariko
babura uko bagira. Kandi hari n'abandi barenganywa batya igihugu cyose. Ibi
rero hari abantu batazi ukuri kw'ibibera mu Rwanda bagendera mu cyuka gusa.
Niyo mpamvu navuze kandi nzakomeza mvuge ko iyi mitegekere ya FPR ifutamye itya
ahubwo yo yujuje ibipimo by'ingengabitekerezo yo kurimbura burundu ABAHUTU kuko
umuntu akwimye akazi wagatsindiye, bakagusambanyiriza umugore ntukome,... Ubwo
se ntuba urutwa no kutabaho.
Mu
gusoza iyi nyandiko, navuga ko mu by'ukuri abahutu n'abatutsi twagombye kuba
umwe kuko mu bigaragara ntacyo dupfa, ariko imitegekere ya FPR yatumye n'ahari
agasigisigi ko gusa, gusabana no kubana hagati y'aya moko yombi kagenda
buheriheri ku buryo numva uriya musaza akwiye kurenganurwa. Abatutsi barahabwa
byose mu gihe abahutu bitwa ibikoko, ibivume, ibisimba. Uwishe inzirakarengane wese
yaba umuhutu cyimwe n'umututsi koko aba ari ikivume mu muryango w'abantu!
Ariko
sinumva ukuntu umuntu utarakoze icyaha yazizwa ibyaha byakozwe n'abo mu bwoko
akomokamo hanyuma leta ibimuziza ikarenga ikavuga ko nta moko abaho mu
Rwanda!!! NTA GUCOGORA TUGOMBA GUKOMEZA GUHARANIRA KO ABANYARWANDA BOSE BAGIRA
UBURENGANZIRA BUNGANA KU BYIZA BY'IGIHUGU CYABO


text:
Mifotra yamuritse ubushakashatsi bwakozwe n’abagenzuzi b’umurimo ku buryo ibigo biri mu bucukuzi bw’amabuye y’agaciro byubahiriza itegeko ry’umurimo, aho byagaragaye ko abakozi bagifite byinshi bibabangamira mu kazi kabo ka buri munsi.
Ubu bushakashatsi bwakozwe umwaka ushize bwakorewe mu bigo 209 bibarizwa mu turere 27, aho basanze 27% by’abakozi aribo bafite amasezerano y’akazi yanditse, 46% nibo bari barateganyirijwe, na ho 54% nta bwiteganyirize bari baratangiwe.
Iri genzura kandi ryasanze 56% by’ibi bigo bitubahiriza ibijyanye n’ubuzima n’umutekano w’abakozi mu kazi binyuze mu kubaha imyambaro n’ibikoresho byabugenewe.
Minisitiri w’Abakozi ba Leta n’Umurimo, Judith Uwizeye yavuze ko zimwe mu nshingano za Mifotra harimo guteza imbere umurimo binyuze mu guhanga imirimo myinshi no gushyiraho ingamba zihamye zigamije kurengera uburenganzira bw’abakoresha n’abakozi, ariko ko hakirimo imbogamizi.
Ati" Hari abo tubona hirya no hino bakoresha abana kuko bafata ko aribo bahendutse, hari kutubahiriza amahame y’imishyikirano rusange hagati y’abakoresha n’abakozi. Turacyabonamo abakozi bajya kwigaragambya, turacyabona abakozi n’abakoresha barwana. Ibyo byose ni imbogamizi tugihura na zo."
Uwizeye kandi yavuze ko nubwo itegeko rishya ry’umurimo ritaremezwa riteganya ko abakoresha bizajya bigaragara ko batubahiriza uburenganzira bw’umukozi bazajya bafatirwa ibihano n’abagenzuzi birimo no kuba ibigo byabo byafungwa.
Muri iyi nama hanasinywe amasezerano akubiyemo amabwiriza ngengamyitwarire agena ibiganiro hagati Leta, abakoresha n’abakozi.


text:
Ndi mulimalawi aliko leta yurwanda iragatsindwe nimana uwambere Abe kagame
Ukuri kuri hehe kweli? Ubwo se barabona victims ari ba nde koko? Agatereranzamba kabisa. Nibajye muri ya mashuli y’ubuntu na bo.
bjr,birababaje gufunga ishuri hagati mu mwaka ,gusa abavuga ngo education na politique ntibigomba guhuzwa nturasobanukirwa na politique icyo ari cyo kuko politique iba muri domaines zose .Ibihugu bigira amasezerano bigirana y ubufatanye , leta y U Rwanda ntakibazo ifitanye na ririya shuri , banyiraryo barifitanye n igihugu cyabo.Nk uko ibihugu bihana abanyabyaha Niko u Rda ntabwo rwagirana n amasezerano n umuntu Ku giti cye ruyagirana n igihugu.Ntabwo u Rda rwabwiriya turquie ngo ibibazo mufitanye n abaturage banyu ntibitureba ngo nibakomeze bakore.Wapi
Reka twebwe abobarihiraga turajyahe? leta rwose ntago yatekereje kubantu 240 twaridutunzwe nirishuri. birababaje bakoreraga mumucyo urukundo batugaragarije tuzahora tubazirikana Imana izabafashe .kandi twizeyeko let’s you Rwanda izisubiraho ikabareka bagakora.
Reka twebwe abobarihiraga turajyahe? leta rwose ntago yatekereje kubantu 240 twaridutunzwe nirishuri. birababaje bakoreraga mumucyo urukundo batugaragarije tuzahora tubazirikana Imana izabafashe .kandi twizeyeko let’s you Rwanda izisubiraho ikabareka bagakora.
INGANGABITEKEREZO YAMASHURI ??
INGANGABITEKEREZO YAMASHURI ??
yampayina Mueehe!!!!!! ariko inkundura iri ahhaa !!!! ariko se nkubu education izagira stabilite byaciye muyihe nzira!!!!!! ngayo amazina atemewe, ngabo abayobozi batemewe!!!! nguko gufunga amashuri mu gihembwe hagati!!!!! ya babababababa!!!!!! none ngo ireme ry’uburezi !!!!! does are dreams.
Ubukoroni ngo bwaracitse hehe se ubundi ni tutimenya nkabanya frika tuzakomeza kuba imbohe(menta colonialisme),bizahera mubayobozi bacu nubwo mbona babigendamo biguruntege batinya ko bakurirwaho imfashanyo, ariko igihe kizagera twibohore ndabizi murakoze
aho bukera all independent school will be stopped
uyu ufunga amashuri uzi ko na we azafungwa?? Ntimuzi iyi Leta!!!!!!!!!!
Ariko se koko nubwo byaba ngombwa gufunga ishuri ibyiza si ukureka abana bakarangiza byibura ihihembwe cg umwaka wamashuri aho kurifunga mu gihembwe hagati ? Ibi ndasanga bitariganywe ubushishozi nukuri.
Nimugane 9years basic education niyo Itajegagega ,abashaka gukomeza ubwo mwakomereza muri 12 hanyuma mukaminuriza muri IPRS niho hatuje!
Nimugane 9years basic education niyo Itajegagega ,abashaka gukomeza ubwo mwakomereza muri 12 hanyuma mukaminuriza muri IPRS niho hatuje!
Ibi bintu byo kuvanga politiki n’uburezi biratuganisha he koko? Gitwe ngo ibyatumye bayifunga yari ibyujuje. Coup d’état muri Turquie igafunga ishuri i Kigali!
Manque de maturité décisionnelle!
Aho bukera amashuri yose yigenga mu Rwanda arafungwa ? Cyangwa uyu minisitiri ari we uzisanga bitameze sawa !


text:
Light of Jesus Christ Choir ni Chorale iririmba indirimbo za gospel (iz’Imana) ikaba ibarizwa
mu Itorero ry’Abadventisteb’umunsi wa karindwi krusengero rwo mu Rugunga. Yavutse
mu mwaka w’1995 igizwe n’abana bato mw’ikoraniro ryitwaga “UMUKUMBI” muri J.A i
Nyamirambo aho abo bana batozwaga gukunda Imana n’abantu ndetse bakatozwa kuririmba
ndetse n’ibindi byigisho by’ urubyiruko rw’Abadventiste (J.A). Icyo gihe yari igizwe n’abana
bagera kuri 40. Iminsi yagiye yicuma maze bigeze aho biba ngombwa ko abo bana bigabanyamo
amakorali 2: imwe yitwa :”Abizera Choir” indi yitwa “Light of Jesus Christ Choir”. Byumvikane ko aba bana bari abanyeshuli kdi bagendaga bigira hejuru ari nako bakundaga
korali yabo cyane cyane mu myaka yo hasi kugeza muri tronc commun. Bygeze aho benshi
bagera muri secondary mu bigo bitandukanye byo mugihugu cyacu bikaba ngombwa ko
korali igira ingufu cyane mu gihe cy’ibiruhuko aho buri wese yazaga azirikanaa bagenzi be
badaherukana.
Ubu korali igizwe n’abasore n’inkumi b’ingeri zitandukanye kdi bashyize hamwe biteguye kdi
bafite inshingano imwe yo kumenyesha isi ko Umwami wacu ageze ku rugi (Matayo 24:14).
2004-2006 bari bamaze kuba bakuru bakora ibitaramo mu matorero atandukanye(ariko
y’abadventiste).
2007-2009 habayeho kwisuganya korali igerageza kwiyubaka ishaka abaririmbyi
kugirango no mugihe abenshi bagiye ku ishuli bakomeze kuririmba.
2009-2011 igitekerezo cyo gusohora album cyaratangiye ariko kubera ukutabonekera
rimwe kw’abayigize bigenda bitinda kugera ku musozo.
2011 ubu korali yiteguye gushyira ahagaragara Album yayo ya
mbere “HUMURA” “Twizera ko abakunzi bacu bizabashimisha cyane kandi twiteguye
kwakira n’abandi benshi muri uyu muryango” (Light of Jesus Christ Singers).
Launch time ni 20/08/2011 I saa Munani zuzuye ku rusengero rwo Mu
Rugunga. (abatahazi ni haruguru gato ya Cercle sportif).
Reba Video
Urukundo
Tumenye “Light of Jesus Christ choir”
Light of Jesus Christ Choir ni Chorale iririmba indirimbo za gospel (iz’Imana) ikaba ibarizwa
at 04:30
Labels: abahanzi nyarwanda


text:
Kurya inzara, abantu benshi bikunda kubabaho...
Kurya inzara, abantu benshi bikunda kubabaho kandi ni akamenyero katari keza ku buryo umuntu ubikora biba bigoye kuba yabireka.
Akenshi ku bana, kurya inzara biba ari uburyo bwo kuzigabanya kuko akenshi ziba zimubangamiye. Kugira ngo rero areke kuzirya, ugomba kujya uca inzara z’umwana mu gihe gihoraho.
Akenshi rero biba ikibazo gikomeye mu gihe umuntu akomeje kurya inzara no mu gihe yamaze gukura kuko usanga azimaraho agatangira no kototera umubiri w’ahagana ku nzara.
Dore rero inama wakurikiza kugira ngo ureke uyu muco utari mwiza wo kurya inzara nk’uko tubikesha urubuga www.e-sante.fr:
Kwirinda stress kuko akenshi iyo uyu munaniro cyangwa stress ihari usanga umuntu agerageza kurya inzara, aha rero umuntu akaba yagerageza gukora utwitozo tworoheje two kumuhuza (relax).
Mu gihe ushyize inzara mu kanwa gerageza gutekereza impamvu itumye ushyira inzara mu kanwa. Ese ufite agahinda, uburakari, guhangayika? Impamvu ni uko iyo umenye igituma ushyize inzara mu kanwa bituma ubishakira umuti utiriwe ushakisha ku bundi buryo.
Ugomba gukora uko ushoboye ku buryo ibiganza byawe bitegera umunwa kugira ngo utanavaho urya inzara.
Ugomba gukora ku buryo zaba ziri ahandi, nko gushaka ikintu ufata mu ntoki kugira ngo kikubuze kurya intoki cyangwa se ukagerageza gushyira nk’intoki mu mifuka y’umupira.


text:
Nyuma y’ibibazo byakunze kugaragazwa mu ntangiro z’uyu mwaka by’uko abahinzi b’ibirayi mu turere twa Burera na Musanze two mu Ntara y’Amajyaruguru bavugaga ko batewe ibibazo bikomeye n’uburyo Leta yabashyiriyeho bwo kugurisha umusaruro w’ibirayi byabo bejeje.kuri ubu aba bahinzi bavuga ko bikomeye cyane kugira ngo bazabashe kubona amafaranga y’ibirayi baba bagurishije aho ngo basabwa kuyishyurwa binyuze muri banki zitandukanye.
Mu bibazo aba bahinzi bagaragazaga ni nko kuba nta muhinzi wemerewe kujya gukura ibirayi mu murima we adahawe igipapuro kibimuhera uburenganzira. Bavuga kandi ko kubona uburenganzira bibona umugabo bigasiba undi kuko no kugira ngo umuhinzi abuhabwe agomba kugira icyo aha abayobozi [ruswa] b’amakoperative ngo kuko biba bisabwa n’abantu benshi kubera ikibazo cy’uko ibirayi byabo biri kuborera mu mirima.
Hari ibiciro bavugaga byemejwe na Leta bivuga ko umuhinzi ahabwa amafaranga 135 ku kilo cy’ibirayi by’umweru ngo ntibayabona, ahubwo abayobozi b’amakoperative ntibatinya kubaha amafaranga ari munsi y’ijana ku kilo, bakabaha inyemezabwishyu zanditseho ko baguriwe ku mafaranga 135.
Kuri ubu ubuyobozi bw’iyi ntara bufatanyije na Minisiteri y’Ubuhinzi n’Ubworozi baremeza ko iki kibazo kiri gukemurwa kandi mu buryo burambye.
Kuri uyu wa Mbere tariki 16 Mata 2018, Minisitiri w’Ubuhinzi n’Ubworozi, Madamu Mukeshimana Geraldine, Guverineri Gatabazi JMV uyobora Intara y’Amajyaruguru, n’abahagarariye inzego zose zirebwa n’iki kibazo bakoranye inama yari igamije kunoza imicururize n’imyishyurire y’ibirayi, aho barebeye hamwe uburyo amafaranga yishyurwa ibirayi aciye kuri konti ziri mu mabanki y’ubucuruzi n’Imirenge SACCOs yajya agera ku bahinzi mu buryo bwihuse
Umwe mu myanzuro yafatiwe muri iyi nama ni uko umuhinzi utanze umusaruro we w’ibirayi agomba kwishyurwa mu minsi itarenze itanu kandi amafaranga yishyuwe akanyuzwa kuri konti ye bwite igomba kuba iri muri Banki cyangwa mu Murenge SACCO
Ikibazo cy’abahinzi b’ibirayi n’umusaruro wabyo cyakomeje kuba ingorabahizi, inzego zitandukanye zikunze kukigarukaho


text:
Uburezi n’ibura ry’imirimo byagombye kwitabwaho muri EDPRS3
Imiryango Nyarwanda itari iya Leta isaba ko gahunda y’imbaturabukungu ya gatatu (EDPRS3) irimo gutegurwa, yakwita cyane ku ireme ry’uburezi n’ibura ry’imirimo.
Mu kwezi k’Ugushyingo 2017, Inama y’Abaministiri izemeza iyi gahunda y’imyaka itanu ku nshuro ya gatatu, ikazaba igamije kuzamura ubukungu, imibereho y’abaturage n’imiyoborere myiza.
Abagize imiryango Nyarwanda ya Sosiyete Sivile hamwe n’impuguke mu by’ubukungu, basaba Leta guhagurukira ireme ry’uburezi no gukoresha inzego zose zigashakira umuti ikibazo cy’ubushomeri.
Mudaheranwa Desire ukorera Umuryango witwa Kanyarwanda, avuga ko bitangaje kubona hari abarangiza amashuri yisumbuye batazi kwandika Ikinyarwanda.
Agira ati "Hari umwana witwa Nshimiyimana wiga mu wa gatanu w’amashuri abanza mu Bugesera, umubyeyi we ababazwa n’uko atazi kwandika iryo zina rye".
Biteye isoni kubona hari abantu barangiza amashuri yisumbuye bandika ubutumwa bugufi kuri telefone mu Kinyarwanda, ukaba utashobora kubusoma.”
Uwitwa Nzaramba Pascal, usanzwe ari umurezi akaba abarizwa mu muryango CLADHO, avuga ko hari abarangiza kwiga bakabura imirimo,akibaza niba "kwiga bitazagera igihe bikabera abantu igihombo".
Nzaramba yabazaga Prof Musahara Herman, umushakashatsi akaba n’umwarimu muri Kaminuza y’u Rwanda, nawe usubiza agira ati "Ni ukumenya ko n’akazi wihangiye ari akazi, kandi utagomba kugakura mu mujyi gusa."
Ati "Ni ngombwa ko iki kibazo gifatwa na buri wese nk’inshingano ikomeye, kuko ba bandi bakora imitwe yitwaza intwaro bakoresha abitwa abashomeri."
Prof Musahara asaba inzego gufatanya na Leta guhindura imyumvire bahereye ku kwigisha umwana mu mashuri y’incuke, ndetse no kumugaburira neza kugira ngo abashe gutekereza.
Umuvugizi w’imiryango ya Sosiyete Sivile, Sekanyange Jean Leonard nawe yongeraho ko bazasaba Leta kujya ishyiraho politiki n’ibikorwaremezo, yabanje kubyumvikanaho n’abaturage.
Bamwe mu bagize imiryango ya Sosiyete Sivile bavuga kandi ko ibitekerezo abaturage batanga mu nama njyanama n’ahandi, bishobora kuba byakirwa ariko ntibikoreshwe.
Dukurikire ukanda kuri Like
Ibitekerezo ( 2 )
Birababaje. Njye nkora mu burezi ariko mbona butitabwaho nk’izindi nzego. Dore ibisubizo mbona
1. Leta ikwiye gushaka uburyo yakuraho promotion automatique kuko itiza umurindi kutamenya gusoma aho umwana yiga aziko ntakabuza azimuka
2. Leta yakora k’uburyo ibitabo bijyana n’imfashanyigisho n’ibikoresho byose bikenewe kuko abarimu hari ibyo badafitiye ubushobozi
3. Buri nteganyanyigisho yose isohotse yakabaye isohokana n’ibitabo bijyanye nayo. Tumaze imyaka hafi ibiri dukoresha integanyanyigisho nshyashya ariko nanubu umwaka wa gatanu ntanigitabo nakimwe kijyanye nawo(aho nkora)
4. Abandika ibitabo n’ababigenzura bakwiye guhanwa kuko amakosa mu bitabo arakabije cyane. Bageze aho bandika n’amazina y’abayobozi bakuru bagashyiramo amakosa kuburyo bukabije. Hari ushaka gihamya ampamagare:0785425215
5. Mwarimu leta yashaka uko yamuteza imbere kuko imibereho ye buracyari iracyari hasi arasuzugurwa. Bigeze n’aho ababyeyi baha abana babo telefone bakazizana ku ishuri yayisakurisha mu ishuri ukayimwaka umubyeyi akazira hejuru akagutuka ngo ntiwabasha kuyigurira izagukize! Ni ibibazo.
6. Nashishikariza abarimu uba ubona batacyitaye kukazi(bagakora nk’abikiza kwikubita agashyi)
7. Leta ikwiriye kubahisha mwarimu kuko ahantu hose arasuzugurwa kabisa
8. Murakoze cyane
URI UMUNTU W’UMUGABO KABISA. Izo nama iyaba zakurikizwaga zageza ku ntego nziza ibyo bita ireme ry’Uburezi bivugirwa mu Manama gusa abantu bigisha cyane cyane mu mashuri abanza bagakomeza gusuzugurwa. Ese nkunganiye IGURIRO RYA MWARIMU RIGEZE HEHE KU BURYO IMIBEREHO ya Mwalimu yapfa kwigira imbere. Umwalimu SACCO ntabwo yafasha cyane, none se umwalimu yakora umushinga mu kuwushyira mu bikorwa hakigisha nde? Byarangira akazi akabuze akazananirwa no kwishyura ideni ry’abandi!!! Nicyo gitekerezo cyanjye!!!


text:
Kirehe-Abagera kuri 753 barangije amasomo yabo yo kwiga gusoma kubara no kwandika
Kuri uyu wa 21 Kamena 2012 mu karere ka Kirehe hatanzwe seritifika ku bantu bagera kuri 753 bitabiriye gahunda yo kwiga gusoma kubara no kwandika aho bavuga ko ubu bamaze kumenya gusoma kubara no kwandika mu gihe bagiye mu ishuri batazi na kimwe muri ibi.
Mukamana ni umwe mu bigishijwe kubara gusoma no kwandika avuga ko we na bagenzi be batangiriye kuri zero ariko ko ubu bamaze kmenya gusoma kubara no kwandika aho akomeza avuga ko nta hantu bazongera kujya gusomesha cyangwa se gushaka ubabarira amafaranga, akomeza avuga ko ubu yamenye gusoma ahasigaye ari ukujya agura imvaho akanamenya amakuru avugwa hirya no hino haba mu gihugu cyangwa se hanze yacyo,akaba avuga ko ubu bagiye gushishikariza bagenzi babo kwitabira kujya kwiga muri iyi gahunda y’abantu baba batazi gusoma.
Umuyobozi w’akarere wungirije ushinzwe imibereho myiza y’abaturage Murekatete Jaqueline avuga ko kuri ubu, abantu bagera ku bihumbi 8816 aribo babaruwe mu karere ka Kirehe batazi gusoma no kwandika mu gihe bagombye kuba barabyize barabimenye. akomeza avuga ko gahunda bafite ariyo kubigisha bose bakamenya gusoma kubara no kwandika nubwo umubare munini usanga ariwo abantu bakuze,akomeza avuga ko ubumenyi ari nk’umurima akaba avuga ko basabwa gushyiramo imbaraga bakamenya n’ikoranabuhanga, anabasaba gushishikariza n’abandi kuza kwiga gusoma, kubara no kwandika.
Umuyobozi w’akarere ka Kirehe Murayire Protais avuga ko bungutse intore zigiye kubafasha mu iterambere bakangurira n’abandi kwiga gusoma no kwandika, akomeza avuga ko mu mwaka wa 2014 mu karere ka Kirehe nta muntu bashaka kubona atazi gusoma, kwandika no kubara.
Â
Â


text:
Thibault Relecom, umuyobozi uyobora uruganda rwa Skol ku isi yose, yashimye imiyoborere myiza y’u Rwanda ishyira imbere imibereho myiza y’abaturage, aniyemeza ko azakora ibishoboka byose akitura igihugu n’abagituye ibyiza yakorewe n’ubuyobozi bw’u Rwanda. Ibi yabitangaje anagaragaza ku mugaragaro inkunga yageneye abatishoboye ihamije kuzamura imibereho yabo.
Kuri uyu wa Gatandatu tariki 14 Mata 2018, ubuyobozi bukuru bw’uruganda rwa Skol bwagaragaje inkunga bwatangiye gutera imiryango itishoboye yo mu murenge wa Nyamirambo mu karere ka Nyarugenge mu mujyi wa Kigali, bufatanyije n’umuryango mpuzamahanga utegamiye kuri Leta witwa FXB (François-Xavier Bagnoud) usanzwe ufite imishinga igamije gutera inkunga no gufasha abaturage kwikura mu bukene.
Aba ni bamwe mu babyeyi bafashwa na FXB ibitewemo inkunga na Skol
Muri ibi birori, umushyitsi mukuru yari Thibault Relecom uyobora uruganda rwa Skol ku isi yose, uyu akaba yari yavuye mu Bubiligi aje muri iki gikorwa cyo gufasha abatishoboye. Thibault Relecom, ayobora ikompanyi y’umuryango we yitwa UNIBRA, afatanyije na nyina Maïté Relecom, iyi kompanyi ikaba yarashinzwe na Se wa Thibault witwaga Michel Relecom, hari mu myaka y’1960. Iyi kompanyi niyo ifite inganda zikora ikinyobwa cya Skol hirya no hino ku isi ariko cyane cyane muri Afurika, ikanagira ibindi bikorwa birimo iby’ubucuruzi bw’amazu n’ibindi bijyanye n’ubwubatsi.
Ubwo Thibault Relecom yagezaga ijambo ku baturage n’abafatanyabikorwa ba FXB bitabiriye umuhango wo gushyikiriza inkunga abatishoboye, yavuze ko yashinze uruganda rwa Skol mu Rwanda akishimira uburyo yakiriwe n’ubuyobozi, ndetse akanashima muri rusange imiyoborere u Rwanda rufite ituma amahanga yose arutangarira. Yavuze ko u Rwanda rwamukoreye ibyiza bityo nawe atazahwema kurwitura afatanya n’ubuyobozi mu bikorwa bizamura imibereho y’abaturage.
Thibault yasuye aba baturage mu duce batuyemo mu bice bigaragara nk’icyaro mu kagari ka Rugarama muri Nyamirambo
Habyarimana Emmanuel uyobora FXB mu Rwanda, yashimye cyane ubufasha bwa Skol
Umuryango FXB, guhera muri 2017, ku nkunga ya Skol watangiye ibikorwa byo gufasha abantu 415 bo mu murenge wa Nyamirambo, bakaba bagomba guhabwa ubufasha mu gihe cy’imyaka 3 bukazabafasha kubaho neza no kwikura mu bukene. Muri abo bafashwa, harimo abana 146 biga mu mashuri abanza, abana 45 biga mu mashuri yisumbuye n’abandi biga mu mashuri y’imyuga n’ubumenyi ngiro, bafashwa kubona amafaranga y’ishuri, ibikoresho n’ibindi bibafasha kwiga neza. Mu gikorwa cyabaye kuri uyu wa Gatandatu, abana batsinze neza banahawe ibihembo by’umwihariko.
q
Iyi miryango yose, yashyikirijwe inkunga y’amafaranga azabafasha gukora imishinga ibyara inyungu, ikazabafasha kwikura mu bukene. Kugirango iyo nkunga batazayikoresha bikenura, FXB ibitewemo inkunga na Skol, bagenera buri muryango amafaranga 14.500 buri kwezi abafasha kunoza ifunguro ryabo, ibi bakazabikorerwa mu mezi 9 mu gihe bazaba bakirwana no kubyaza umusaruro imishinga batewemo inkunga.
Abanyeshuri batsinze neza bagenewe ibihembo
Aba bantu bose uko ari 415 kandi, muri Kamena uyu mwaka bazahabwa ubwisungane mu kwivuza, hanyuma mu mwaka uzakurikiraho bazagenerwa 75% bitangire 25% kuko bakangurirwa kubyaza umusaruro imishinga yabo bakikura mu bukene, hanyuma mu mwaka wa gatatu bwo bazitangira 50% kugeza ubwo bazava mu bukene bakazabasha noneho kujya bitangira ubwisangane mu kwivuza.
Mu bufasha bahabwa kandi butuma barushaho kugira ubuzima bwiza, harimo kuba barahawe ibikoresho by’isuku, Skol na FXB bikaba biteganya no kubafasha kwipimisha agakoko gatera SIDA bakamenya uko bahagaze ndetse ababana batarasezeranye byemewe n’amategeko barategurirwa ibirori by’ubukwe bose bakazasezerana bashyigikiwe na Skol na FXB.
Thibault Relecom na Tite Gatabazi, umwe mu bayobozi bakuru ba Skol mu Rwanda
Inkunga uruganda rwa Skol rwageneye FXB muri ibi bikorwa bigamije gukura abaturage bayishoboye mu bukene, ingana n’amayeru 185.000 azatangwa mu myaka itatu, ni ukuvuga ko uyashyize mu mafaranga y’u Rwanda yakabakaba miliyoni 200.


text:
INGINGO YO KU GIFUBIKO | ABAHAMYA BA YEHOVA NI BANTU KI?
Abahamya ba Yehova barangwa n’iki?
Twebwe Abahamya ba Yehova tugize umuryango mpuzamahanga udashingiye ku rindi dini iryo ari ryo ryose. Nubwo icyicaro cyacu gikuru kiri muri Amerika, abenshi mu Bahamya baba mu bindi bihugu. Ubu tumaze kugera kuri miriyoni umunani kandi twigisha Bibiliya abantu bo mu bihugu birenga 230. Ibyo bihuje n’ibyo Yesu yavuze agira ati “ubu butumwa bwiza bw’ubwami buzabwirizwa mu isi yose ituwe, kugira ngo bubere amahanga yose ubuhamya.”
Abahamya bo mu bihugu byose bihatira gukurikiza amategeko yo mu bihugu barimo, ariko birinda kugira aho babogamira muri politiki. Babiterwa n’uko bumvira itegeko Yesu yatanze rivuga ko Abakristo batagomba ‘kuba ab’isi.’ Ni yo mpamvu tutivanga muri politiki cyangwa mu ntambara (Yohana 15:19; 17:16). Ibyo byagaragaye mu Ntambara ya Kabiri y’Isi Yose, igihe bafungwaga, bagakorerwa ibikorwa by’iyicarubozo kandi bakagirirwa nabi bazira ko banze kugira aho babogamira. Hari umugabo wo mu Budage wahoze ari musenyeri wagize ati “Abahamya ba Yehova ni bo bonyine batigeze bashyigikira ubutegetsi bwa Hitileri, kuko umutimanama wabo utabibemereraga.”
Hari ikinyamakuru cyo muri Repubulika ya Tchèque cyagize kiti “[Abahamya ba Yehova] bagira imico myiza cyane. Twagombye no kubaha imyanya ikomeye mu nzego z’ubuyobozi kuko ari inyangamugayo; ariko ntibadukundira. . . . Bubaha abategetsi ariko bemera ko Ubwami bw’Imana ari bwo bwonyine buzakemura ibibazo byose byugarije abantu.”
Ariko nanone ntitwitarura abandi. Yesu yasabiye abigishwa be ku Mana agira ati “singusaba ko ubakura mu isi, ahubwo ubarinde umubi” (Yohana 17:15). Ni yo mpamvu mu gace utuyemo ushobora guhurira natwe ku kazi, ku isoko cyangwa ku ishuri.


text:
Ni no muri urwo rwego kuri uyu wa Kabiri tariki ya 27 Ukuboza 2016, aba bana barangajwe imbere n’abatoza babo basuye i gicumbi cy’Intwari i Remera, aho basobanuriwe amateka yaranze intwari z’u Rwanda.
Abana batambagiye ibice bitandukanye bigize igicumbi cy'Intwari
Umukozi w’Urwego rw’igihugu rushinzwe Intwari, Imidali n’Impeta by’Ishimwe , Byishimo Patrick ushinzwe ibicumbi by’Intwari niwe wakiriye aba bana, abasobanurira byinshi ku mateka y’Intwari z’u Rwanda, anaboneraho kubatembereza ibice binyuranye bigaragaza intwari zinyuranye harimo Imanzi ndetse n’Imena.
Byishimo Patrick asobanurira aba bana amateka y'Intwari z'u Rwanda
Abana bishimiye gusura igicumbi cy'Intwari no kurushaho gusobanukirwa amateka yazo
Ni igikorwa cyashimishije aba bana ubona bari hagati y’imyaka 8 na 18, dore ko bagaragazaga kugira amatsiko no gukurikira ibyo basobanurirwaga. Umwe muri bo waganiriye na Inyarwanda.com yagize ati “ Icyo nungukiye mu gusura igicumbi cy’intwari, namenye ko kuba intwari bidashingira ku myaka cyangwa se uko ungana, ahubwo ugomba kuba intwari ukiri muto kugirango ubikurane.”
Mugenzi we witwa Kalinda Bruno we yagize ati “ Icyo nungutse, hari intwari zimwe ntari nzi, nk’abana b’i Nyange na Uwiringiyima Agathe, ubu ndishimye cyane kuba ndushijeho kumenya intwari nyinshi.”
Aha abana basuraga inzu irimo amafoto y'Intwari
Uyu mwana niwe wanditse mu gitabo cy'abashyitsi mu izina rya bagenzi be avuga icyo yungukiye mu gusura igicumbi cy'Intwari
Banahawe udutabo dukubiyemo amateka y'Intwari
Aba bafataga agafoto k'urwibutso imbere y'ikimenyetso cy'ubutwari
Aba bana bamaze iminsi bigishwa umuco
Bafashe ifoto ya rusange nyuma yo gusura igicumbi cy'Intwari
AMAFOTO: Nizeyimana Selemani


text:
Mu cyumweru gishize, igipolisi cy'u Rwanda cyatangaje ko cyishe kirashe abantu 4, gitangaza ko bakekwaho ibikorwa by'iterabwoba. Nyamara ibyatangajwe byose byuzuye ibinyoma uhereye ku mubare w'abapfuye, aho baguye n'icyo bazize.
Dore uko byagenze: Nk'uko Leta ya Kigali isanzwe ifungira ahantu hatazwi, iriya nzu iri mu kagali ka Nyarutarama, umurenge wa Remera ni iy'uwahoze ari umugaba w'ingabo z'u Rwanda ubu akaba ari mu buhungiro muri Afurika y'epfo, General Kayumba Nyamwasa. Iyo nzu ikaba iri ku muhanda kg288. Ifite ubwinjiriro bubiri kuko ikora ku mihanda ibiri, iyo nzu ikaba isanzwe ifungirwamo abantu ku buryo buhishwe kuva yava mu maboko y'umuryango wa Kayumba Nyamwasa. Iyo nzu ifite piscine nini bakoresha iyo bakubita abahafungiye.
Twagize amahirwe yo kuganira n'umuntu wari uri Kuri iriya nzu ubwo humvikanaga amasasu, adutangariza uko byagenze. Yanadutembereje aho iyo nzu iri na hafi yaho turahibonera.
Yatangiye agira ati: "Twari dusanzwe tubaraza mu mazi buri wese amaramo amasaha atatu, yavamo tukajya kumushyushya kugeza azanye ibyuya(kumukubita). Kuri uriya munsi rero, umupolisi wari ushoreye abantu 10 yararangaye kuko yari yaje ku kazi yasinze umusore umwe muri abo bari bafunze arasimbuka amukubita umugeri ku mutwe umupolisi aragwa bahita bamwambura imbunda na we batangira kumunigira mu mazi, ariko uwari yasigaranye imbunda we yahise ajya mu nzu ahasaga abandi babiri arabarasa. Abari ku miryango y'urupangu baza biruka baca kuri piscine bajya kureba ikibaye mu nzu. Wa mufungwa wari winjiye mu nzu abonye baje afata gerenade arayibatera ikomeretsa umwe ariko bidakabije. Aho muri iyo nzu harimo intwaro nyinshi benezo bagiye gutembera. Uwo mugabo yagumye hafi y'aho twabikaga imbunda ku buryo twumvise urusaku rw'amasasu tukaza twiruka twahagera tukabura intwaro. Birumvikana ko hari ebyiri gusa. Ubwo twafashe umwe wakomeretse tumuhisha mu kazu ku burinzi dukoresha imbunda yari afite. Wa mugabo abonye twagumye kumurasaho yarashe akaryango ka hamwe bafungirwaga afungurira n'abandi 18 bari basigaye mu nzu. Natwe twahise dutabaza sipesho fose (special force) ya police. Baraje basanga ba bafungwa bigabanyije imbunda ibintu biba byabaye bibi cyane, ariko hagati aho bamwe bari bari muri piscine bo barasohotse barigendera.
Ubwo abapolisi bahageze afande yatubujije kurasa ahubwo tugota igipangu, hamaze akanya bo batwoherereza amasasu ndetse hapfa umupolisi. Twahise dutabarwa n'abajepe(abarinzi ba perezida) barasa ya nzu ndetse bo baninjiramo iriko basanga ba bagabo bapfuye bose bazana imodoka za gipolisi babashyiramo borosaho shitingi barabajyana. Ubwo hakurikiye gahunda yo guhiga bamwe bacitse. Kubera akanya kari gashize byaratugoye ndetse bari bamaze kugera kure. Amakuru twabonye ni ko hari umwe wari ufite umuvandimwe w'umucuruzi bakaba ariwe basanze akabaha amafaranga ngo ntiyabararana nuko baragenda. Uwo musaza wabahaye amafaranga twaramufashe atubwira ko bashaka kujya Burundi cyangwa Congo. Twabategeye ku mipaka aho twakekaga hose. Twabonye 6 i Cyangugu mu Bugarama babahagaritse bashaka kwiruka barabarasa ,hapfa batatu abandi barakomereka.
Ikindi nababwira ni uko ariya mazina tubahamagara atari ayabo. Uwamufashe amukuraho ibyangombwa na terefone akamuha akajeto (jeton) kanditseho izina rishya yamwise kadi akanamutoza kuryitaba. Uwo rero iyo amaze kubidushyikiriza ntibongera kubonana, bivuzeko natwe amazina tuba tuzi ari ariya ari ku kajeto".
Uwo twaganiriye yakomeje avuga ko atishimiye kuguma mu bikorwa nka biriya ariko akaba yarabuzeuko yavamo kuko nta n'irangamuntu bagira. agize ati: "Babanza kugukuraho ibyangombwa byose ugasigarira aho". Yakomeje atubwira ko abo bapfuye imiryango yabo itemerewe kubashyingura cyangwa kubitangaza, ndetse yanatweretse umwe mu bagore bahaburiye abagabo. Mu buryo bugoranye yatuganirije, yatangiye atubwira ati : "Murashaka kunshisha impair?" Uwo mugabo amwizeza kuzamugirira ibanga, nuko atubwira ukuntu baje kumureba ngo niyihute umugabo we aramushaka kandi ararwaye. Bamugezeho nijoro bamushyira mu modoka bamujyana i Kanombe, haza abagabo 3 bababwira ko abantu babo bapfuye ariko bakaba bagomba gushyingurwa na Leta kuko ari intwari. Babasabye ko ntawemerewe kubitangaza, barashyingura barangije buri wese ahabwa 500.000 frws. Ngo umukecuru umwe wari ubarimo yararize ati: "Niko nari nsigaranye none baramwishe?". Ubwo we ntibamuhaye amafaranga baramusigaranye ngo bamuganirize. Mu gusoza, uyu mukozi wa CID twaganiraga yaratubwiye ati:" None se mwumva ko ari nde wakodesha iriya nzu atazwi?". Ngayo nguko.
Umusomyi wa twagiramungu.com i Nyarutarama - Kigali


text:
Minisiteri y’Urubyiruko n’Ikoranabuhanga mu Itumanaho n’Isakazabumenyi, iratangaza ko gahunda ya ‘HAPPi’ yashyiriweho urubyiruko hagamijwe kurufasha kurufasha kwiteza imbere biyubakamo icyizere no guharanira gukunda Igihugu.
Umunyamabanga Uhoraho muri iyi Minisiteri ushinzwe Itumanaho n’Isakazabumenyi, Rosemary Mbabazi, yasobanuriye urubyiruko rwari mu ihuriro rya Imbuto Foundation rwaturutse mu gihugu hose mu ngando y’iminsi ibiri, ko HAPPi Generation ari gahunda yashyiriweho urubyiruko hagamijwe kurushakira ubuzima bwiza.
Rumwe mu rubyiruko rwaganirijwe kuri gahunda ya HAPPi Generation, bavuga ko izabafasha gutanga umusaruro mu bandi no kuba inyangamugayo mu gutegura ejo heza.
Umuyobozi w’Akarere ka Kicukiro Paul Jules Ndamage, yasabye urubyiruko gukomeza kuba imbaraga z’Igihugu baharanira kugikunda. Ati “Mu 1994 habayeho urubyiruko rudakunda Igihugu (aha yabasobanuriye ko hari urubyiruko rwakoze Jenoside)”.
Yabasabye kwihuta mu guteza Igihugu imbere, bagahangana n’abanenga ibyiza u Rwanda rwagezeho. Avuga ko rugomba gusangiza ibitekerezo byarwo byubaka n’ibigaragaza aho rugeze.


text:
Kuva mu mwaka wa 2013 umushinga wa bahorandi watangiye kwandika abantu bashaka kwimuka kwisi bajya kwiturira kuri Mars, umu bumbe wa kane uturutse ku izuba umubumbe wa kabiri mubuto mu mibumbe igaragiye izuba umubumbe wiswe uwu mutuku bagendeye kukuntu usa iyo urebesheje ijisho,kuva mukinyejana cya 20 abahanga bakomeje kufata uyu mubumbe nkuwabasha guturaho umuntu.
Kuri Mars hagaragaraho ibimenyetse byerekana ko hahoze inyanja amakuru yazanywe ni byogajuru yerekanye ko kuruyu mumyaka myinshi yashize haba hari inyanja nini ikaza kuzimira, ese iyi Nyanja yaba yarazimijwe niki?,uyu mubumbe se wo umezute reka tubabwire byinshi byerekeye uyu mubumbe nuko abantu bazaturayo
Mars igaragara nkubutayu bwumutuku umubumbe uteye amatsiko ,umubumbe ugaragaraho inkanku ndende zacitseho bigaragaza ko hano hantu hahoze amazi nubwo abantu batazi aho byaje kuzimirira ,kuri mars hari ama gaz menshi ninayo mpavu haba haboneka ho amazi,kuri mars nijoro ubushyuhe buramanuka bukagera kuri 100c munsi ya zero,aha ntiwahabona amazi asukika kumanywa naho ubushuhe bukazamuka bukagera kuri 70c nabwo biragoye kubonayo amazi uburwo uyu mubumbe uteye nibyo bituma abahanga bawibazaho
Mumwaka 1958 President wa America yashinze ikigo naz ikigo cyajyanye umuntu kukwezi kikamugarura ku isi ari muzima,nibwo abahanga na makaminuza byatangiye kubona ko bagakwiye gukorera hamwe bakazenuruka ikirere ariko ibibazo byibazwaga muri 1970 nanubu nibyo bikibazwa,
Ku itariki 26/11/2011 kwisaha ya 10:2 NAZA yohereje I robot kuri mars iyi yarifite ibiro 900 igiye gucukumbura byinshi kuri mars yagezeyo ku itariki 6/8/2012 ku isaha ya 17:16 iyi robot yagaragaje ko kurimars hari harabaye neza ubuzima kandi yarekanye ko uko Mars imeze ariko isi yarimeze mumyaka mwinshi ishize
Uyu mubumbe ufite ibice bitatu igice cyo hepfo igice cyo haruguru noneho mo hagati hakabamo ibirunga Abahanga benshi berekana ko harahantu henshi ku Isi hameze nko kuri Mars abahanga bohereje robot mubutayu bwa mowavu byerekana ko hameze nko kuri mars nahantu hensi cyane ku isi herekana ko hasa nko kuri Mars,ibimenyetso nibyo byerekana ko abantu bashobora kuba kuri Mars
Niyo mpamvu umushinga wo muhorandi mu 2011 washatse kugera kuri Mars umushinga wiyandikishijemo abantu barenga200,000 bariyandikishije ariko hemererwa 1,508 abagore 586 nabagabo 482 nibo bemerewe kuzajyanwa gutura kuri Mars reba uko bizakurikirana
2014 icyogajuri gishinzwe itumanahocyagejejwe kuri Mars
2016 icyogajuru gitwaye ibiro 25000 byibiribwa nacyo cyagejejwe yo
2018 irobot izagezwa yo igiye kureba neza aho abantu bazashyirwa
2020 ama robot 6 azajyanayo ibisanduku bimeze nkamazu abantu bazaturamo
2022 irobo yitwa farukoni hevi izatwara abantu bane bambere ibajyaneyo
2023 abantu bambere bazakandagira kuri Mars
2025 itsinda rya kabiri rizagerayo risanze abari bariyo
Abemerewe mbere yo kugenda bazahabwa imyitozo ihagije izamufasha kumenyera ubuzi bwo aho hantu abantu bazajyayo ntibazaba bemerewe kugaruka ahubwo uzajyayo azagerageza kubayo uko bwagenda kose biragoye cyane kujyayo ariko abazajyayo abandi babafata nk’abiyahuzi abahaze amagara rwose ariko abazajyayo bazajya bafatwa amashusho tuyarebe aho turi ku Isi.


text:
Umwe mu ntwari z’i Nyange akaba n’Umuyobozi w’Ishyirahamwe “Komeza Ubutwari” rihuriyemo intwari zikiriho, Phanuel Sindayiheba, yasobanuriye urwo rubyiruko itandukaniro riri hagati ya Jenoside ibaho ari umugambi wo gutsemba itsinda ry’abantu bafite icyo bahuriyeho nk’uko byakozwe ku batutsi mu 1994, ibyaha byibasira inyokomuntu nk’ibyakozwe n’abacengezi bicaga abantu kuva 1997 kugera 2000, ari nabwo bicaga abanyeshuri b’i Nyange.
Umubyeyi w’umwe mu Ntwari z’i Nyange yishwe mu 1997, yitwa Mujawamahoro Chantal witwa Twagirumwami Thomas, yasabye urwo rubyiruko guharanira kuba Intwari kandi ko bikorwa no kureba icyiza cyagirira abandi akamaro.
Mu butumwa yahaye urwo rubyiruko, Umukozi ushinzwe kubungabunga ibicumbi by’intwari z’igihugu mu Rwego rw’Igihugu rushinzwe Intwari z’Igihugu, Imidari n’Impeta by’Ishimwe; Byishimo Patrick, yagize ati“Dukwiye kwigira ku rugero rwiza batanze. Ibyo tuzabigeraho turangwa n’indangagaciro z’ubutwari [...] Icyo tugomba kumenya, ubutwari ntabwo busaba imyaka, ntibusaba igitsina cyangwa amashuri umuntu yize. Bisaba gukora igikorwa cyiza gifitiye abandi akamaro. Ni no kugira ngo amateka meza akomeze kwibukwa, hanyuma twigire ku rugero rwiza batanze.”
Zimwe mu ndangagaciro z’ubutwari harimo kugira umutima ukomeye kandi ucyeye ushyigikira icyiza ukarwanya ikibi kandi uzi neza ingaruka zacyo, gukunda igihugu, kwitanga, kugira ubushishozi, guharanira ukuri nubwo waba uzi ingaruka byakugiraho, kugira ubupfura, ubumuntu n’ibindi.
Nyuma yo gusura igicumbi cy’intwari, basuye urwibutso rwa Jenoside yakorewe abatutsi rwa Nyange rushyinguyemo imibiri isaga 7000 irimo isaga 2000 y’abiciwe muri Kiliziya ya Nyange ku itegeko ryatanzwe n’uwari Padiri wayo, Athanase Seromba n’abandi bayobozi bayibasenyeho bakoresheje imashini zikora imihanda.
Umuyobozi akaba ari na we wazanye igitekerezo cyo gutangiza WIF, Alain Shumbusho, yavuze ko kwibuka abazize Jenoside yakorewe abatutsi ari ukubaha icyubahiro no kuziba icyuho basize kuko bari imfura.
Ati “Ni muri urwo rwego urubyiruko dufite inshingano zo kurwanya no gukumira ivangura, amacakubiri, irondakoko n’ingengabitekerezo ya Jenoside maze tugahuriza hamwe imbaraga mu kubaka igihugu cyatubyaye[…] Natwe bikwiye kutubera isomo ndetse tukanasinyira ko n’iyo twabizira nk’uko byagendeye aba bana b’i Nyange tutazigera duha icyuho ikintu cyose gishobora gutanya abanyarwanda na rimwe.”
World Investment Fund iheruka kwiyemeza ko mu myaka itanu izaba imaze kugira nibura miliyoni 10 z’amadolari zizashorwa mu mishinga irimo iyo kubaka inzu zo kubamo, iz’ubucuruzi, ibigo by’amashuri, ibitaro mu gihugu no hanze; yumvikanye na Association ‘Komeza Ubutwari’ ko buri Werurwe, izajya ijyayo hamwe n’urundi rubyiruko, kwiga amateka y’igihugu.


text:
Ubwonko bw’umuntu ni igice cy’ingenzi mu mubiri w’umuntu, bukora akazi gakomeye ko kugenzura ndetse no gutanga ubutumwa ku bintu byose bikorerwa mu mubiri ndetse ubwonko ni ububiko bw’ibintu byinshi. Ni byiza kububungabunga kugirango budahungabana. Ese wari uzi ko hari ibyo dukora mu buzima bwa buri munsi kandi bikaba byangiza ubwonko bwacu? Muri iyi nkuru tugiye kurebera hamwe ibintu 7
1. Kudafata amafunguro ya mugitondo (Breakfast): Iyo umuntu aryamye ninjoro, umubiri urara ukoresha imbaraga bityo mu gitondo umubiri ukaba ukeneye ko uwuha imbaraga ufata ibyo kurya bya mugitondo. Iyo utabifashe ugira imbaraga nkeya bikangiza ubwonko bwawe kuko bukenera ingufu. Ni byiza rero gufata amafunguro ya mu gitondo.
2. Kudasinzira bihagije: Ni kenshi abantu batarama bakajya kuryama amasaha akuze kandi bakaza kuzinduka cyane, nyamara iyo udasinziriye neza ubwonko ntabwo buruhuka, bityo ukaba uri kubwangiza, ejo ugatangira kuvuga ngo stress yakwishe kandi ari wowe wabyiteye. Jya uryama byibura amasaha 8 cyangwa 9 mu ijoro bizafasha ubwonko bwawe gukora neza.
3. Gukoresha isukari nyinshi: Kurya cyangwa kunywa ibinyamasukari byinshi kandi buri munsi si byiza na gato kuko isukari nyinshi ibuza kwinjira kw’izindi ntungamubiri mu mubiri, ibi rero bituma ubwonko butabona ibibutunga, ugasanga butangiye gukora nabi. Gerageza ugabanye isukari yinjira mu mubiri wawe.
4. Kunywa inzoga, itabi ndetse n’ibiyobyabwenge: Inzoga ni kimwe mu binyobwa binyobwa cyane, nyamara iyo uyimenyereje buri munsi ni bibi kuko alukolo iba mu nzoga yangiza ubwonko ndetse igahindura n’imitekerereze ya muntu. Ibi rero ni nako bigenda ku itabi ndetse n’ibiyobyawenge, ibi byose si byiza ku bwonko.
5. Kwipfuka umutwe igihe uryamye: Umubiri ukenera kwinjiza umwuka mwiza ninjoro iyo umuntu aryamye, iyo rero uryamye ukipfuka umutwe wa mwuka mwiza wa Oxygen ntubona uko winjira ,iyo bigenze gutyo rero umubiri urananirwa ndetse ukaba uri kwangiza ubwonko bwawe. Ni byiza rero kudapfuka umutwe ninjoro uryamye.
6. Gukoresha ubwonko cyane igihe urwaye: Hari igihe ubona umuntu arwaye indwara runaka ariko ugasanga arahatiriza gukoresha ubwonko cyane,burya uba unaniza ubwonko kandi si byiza.Niba urwaye,wihatiriza ukoresha ubwonko,jya ugerageza kuruhuka.
7. Kudakora imyitozo ngoramubiri: Gukora imyitozo ngororamubiri bituma ubwonko buruhuka ndetse bikanasukura umubiri muri rusange. Kubaho udakora sports ni bibi, jya ugerageza byibuze ukore sport nka gatatu mu cyumweru bizagufasha kubungabunga ubwonko bwawe.
Ese wari uzi ko hari n’inyunganiramirire zifasha ubwonko bwawe gukora neza?
Hari benshi baba bafite ibibazo bitandukanye mu bwonko, ugasanga umuntu agira kwibagirwa gukabije ndetse no kurwara umutwe udakira. Mu Rwanda habonetse inyunganiramirire z’umwimerere zifasha ubwonko gukora neza ndetse ugatandukana no kurwara indwara z’umutwe.
Mu gushaka kumenya byinshi kuri izi nyunganiramirire, twegereye Umuhanga mu by’imirire (Food Scientist) MUREGO Pamfile ukora ivuriro rya HORAHO Life atubwira byinshi muri aya magambo: “Hano muri HORAHO Life dufite inyunganiramirire zikoze mu bimera ndetse no mu mafi zivura indwara zo mu mutwe ndetse zigafasha ubwonko gukora neza kandi zikanarinda ubwonko bwawe kunanirwa. Muri zo harimo izitwa : Deep sea fish oil Capsule, Gingko Biloba Capsule, Soybean Lecithin Capsules, Kudding Plus tea,… Ikindi kandi izi nyunganiramirire zifite ubuziranenge butangwa n’ibigo bikomeye nka FDA (Food and Drug Admnistration), nta ngaruka zigira ku muntu wazikoresheje kandi tuziguha bitewe n’ikibazo ufite”
Uramutse ukeneye izi nyunganiramirire, wagana ivuriro Horaho Life aho rikorera mu mujyi wa Kigali, mu nyubako yo kwa RUBANGURA, muri etaji ya 3, umuryango wa 302 na 301, cyangwa se ukaba wabahamagara kuri numero 0789433795/0726355630. Ndetse wanasura urubuga rwabo arirwo www.horahoclinic.rw.


text:
Ubwo Umujyi wa Kigali wakoraga ubugenzuzi bw’isuku ahacururizwa inyama, wafashe icyemezo cy’uko nta mucuruzi wemerewe kongera kuzikatira ku biti nk’uko bari basanzwe babikora ubasaba kugura imashini izikata n’ameza ya alminium mu rwego rwo kwirinda umwanda n’izindi ndwara.
Nyuma y’iyi myanzuro abacuruza inyama batangarije IGIHE ko iki cyemezo kibabangamiye bitewe n’uko ibikoresho basabwa bihenze.
Iyi mashini bavuga ko ihenze kuko igura miliyoni y’amafaranga y’u Rwanda na ho ameza ya aluminium agura ibihumbi 500Frw, bikaba ngo bigoye ko buri mucuruzi yabasha kubibona.
Mukanzayisenga, ucururiza inyama mu isoko ry’i Nyamirambo yagize ati “ Rwose biratubangamiye kuko ibikoresho badusabye kugura birahenze, nta mucuruzi ushobora gupfa kubigura; nk’uru rukero dufite aha kugira ngo turubone byadusabye ko duteranya nka koperative tubona kurugura.”
Undi utarashatse ko izina rye ritangazwa ucururiza muri ‘Boucherie’ yo mu Murenge wa Nyakabanda yagize ati “Ubu se koko naba ncuruza igihande cy’inka koko nkabona amafaranga agura urukero rwa miliyoni, uretse n’urwo rukero n’ameza y’ibihumbi 500 badusaba sinayibona.”
Umuyobozi ushinzwe ubuzima mu Mujyi wa Kigali, Mukangarambe Patricie, we avuga ko atari itegeko ko buri mucuruzi wese agura imashini ikata inyama, ahubwo ababisabwe ari abakorera mu mabagiro n’abandi bacuruza inyama nyinshi kugira ngo bibafashe kuborohereza akazi.
Yagize ati “ Gukatira inyama ku giti birabujijwe mu rwego rw’isuku kuko ugiye uzihakatira amaraso n’inyama bijyamo ku buryo kugikorera isuku bidashoboka.”
Yakomeje avuga ko uko bagikatiraho hari uduce twacyo twivanga n’inyama ikaba ari yo mpamvu abacuruzi basabwe gukoresha ameza ya aluminium kuko yo atagira ingese.


text:
Ijonjora ry’ibanze ry’abahatanira ikamba rya Nyampinga w’u Rwanda ryakomereje mu Ntara y’Amajyepfo, abakobwa bane gusa ni bo bitabiriye iri ryabereye mu Mujyi wa Huye.
Irushwarya Miss Rwanda ryatangiriye mu Karere ka Rubavu ku itariki ya 14 Mutarama 2017. Kuri uyu wa Gatandatu ryabereye kuri Credo Hotel, mu Karere ka Huye muri metero nke na Kaminuza y’u Rwanda.
Intara y’Amajyaruguru n’Uburengerazuba zamaze kubona abazazihagararira. Mu Majyaruguru hatowe Mukunde Laurette, Umutesi Winnie, Mutagoma(...)
Ijonjora ry’ibanze ry’abahatanira ikamba rya Nyampinga w’u Rwanda ryakomereje mu Ntara y’Amajyepfo, abakobwa bane gusa ni bo bitabiriye iri ryabereye mu Mujyi wa Huye.
Irushwarya Miss Rwanda ryatangiriye mu Karere ka Rubavu ku itariki ya 14 Mutarama 2017. Kuri uyu wa Gatandatu ryabereye kuri Credo Hotel, mu Karere ka Huye muri metero nke na Kaminuza y’u Rwanda.
Intara y’Amajyaruguru n’Uburengerazuba zamaze kubona abazazihagararira. Mu Majyaruguru hatowe Mukunde Laurette, Umutesi Winnie, Mutagoma Diane, Umwali Aurore, Umutoni Josiane ndetse na Uwimbabazi Adeline.
Mu Burengerazuba, abazahatanira Miss Rwanda ni Elsa Iradukunda, Guelda Uwineza, Sandrine Uwineza, Linda Umutoniwase, Cardine Umutoni na Uwase Hirwa Honorine.
Mu Ntara y’Amajyepfo hahatanye abakobwa bane gusa, ubuyobozi bwa Rwanda Inspiration Back Up bwatangaje ko mbere y’umunsi w’ijonjora bari barabonye ubusabe bw’abakobwa 11 bari biyandikishije bashaka guhatanira Miss Rwanda.
Akanama nkemurampaka kari kagizwe na Mike Karangwa, Rwabigwi Gilbert ndetse n’umukecuru witwa Nyirabahire Venantie; kemeje ko abakobwa bose uko ari bane biyamamaje bemerewe gukomeza mu cyiciro cya nyuma.
1. Urayeneza Hélène, afite imyaka 23, ibiro 45 akareshya na 1,74cm
2. Umutesi Aisha, afite imyaka 21, ibiro 62 akareshya na 1,70cm
3. Umutoniwase Belinda, imyaka 21, ibiro 55 akareshya na 1,70cm
4. Kalimpinya Queen, afite imyaka 18, apima ibiro 55 akareshya na 1,75cm
Mu zindi ntara, nyuma y’Uburengerazuba, Amajyaruguru n’Amajyepfo amajonjora azenguruka uturere azasozwa kuri iki Cyumweru tariki 22 Mutarama 2017 mu Mujyi wa Kayonza ahazatoranywa abazaserukira Intara y’Uburasirazuba.
Mu Burasirazuba, amajonjora azaba ku Cyumweru, tariki 22 Mutarama 2017, kuri Silent Hill Hotel mu Karere ka Kayonza. Mu Mujyi wa Kigali, amajonjora azaba kuwa Gatandatu tariki 28 Mutarama 2017, kuri Hill Top Hotel mu Karere ka Gasabo.
Nyuma yo kuzenguruka mu ntara zitandukanye, amajonjora azasozwa ku itariki ya 4 Gashyantare i Remera kuri Petit Stade ahazatoranywa abakobwa 15 bazemererwa kwinjira mu mwiherero uzatangira ku itariki 12 kugeza kuwa 24 Gashyantare 2017 kuri Golden Tulip La Palisse mu Karere ka Bugesera.
Irushanwa rya Miss Rwanda rizasozwa ku itariki ya 25 Gashyantare 2017, ibirori bizabera i Gikondo ahasanzwe habera imurikagurisha.
Yanditswe na Chief Editor/MUHABURA.rw